Bukedde Online - Omubaka Ssewungu alemedde ku ky'okutegeka okulonda kwa LC\nYinvesita agambibwa okubba obukadde 240 as...\nOLUVANNYUMA lw’omuwala Rose Nakisekka ow’e Kigo mu Kalungu okuwambibwa, abaamuwamba ne basaba ssente ate ne bamutta, omubaka wa Kalungu West, Joseph Ssewungu akkaatirizza nga bw’atagenda kuddiriza mu nteekateeka y’okulondesa obukiiko bwa LC1 mu kitundu ky’akiikirira.\nSsewungu ng’ayogera n’abatuuze mu kuziika. Mu katono ye Nannyanzi.\nSsewungu eyabadde mu kuziika omuwagizi wa DP, Joseph Kasule 97 e Nattita mu ggombolola y’e Kalungu Rural, yagambye nti akakiiko k’ebyokulonda akagaanyi okutegeka okulonda kwa LC1 ke kavuddeko embeera y’obutali butebenkevu mu bitundu okweyongera.\nN’agamba nti, embeera evudde mu bubbi ne batandika okuwamba abantu n’okubatta kubanga tewali afaayo kulondoola abantu abapya ababeera bazze mu bitundu.\nYayongeddeko nti okulonda kw’agenda okutegeka mu mwezi ogujja nga kwa kusimba mu mugongo era abanaalondebwa be bajja okukulembera ebitundu byabwe n’okulaba ng’obutebenkevu buddawo.\nBino olwagudde mu matu g’omumyuka wa RDC e Kalungu, Sarah Nannyanzi n’alabula Ssewungu obuteetantala kutegeka kulonda kubanga obuyinza obukutegeka tabulina n’amukakasa ng’abeebyokwerinda bwe bamutaddeko eriiso ejjogi.\n“Mukulu Ssewungu omuwala gw’akulembeza baamuwambira Kampala si Kalungu, noolwekyo aleme kuwubisa abantu nga bakola ebitali bituufu”, bwe yamulabudde.\nOLUVANNYUMA lw’omuwala Rose Nakisekka\now’e Kigo mu Kalungu okuwambibwa,\nabaamuwamba ne basaba ssente\nate ne bamutta, omubaka wa Kalungu\nWest, Joseph Ssewungu akkaatirizza nga\nbw’atagenda kuddiriza mu nteekateeka\ny’okulondesa obukiiko bwa LC1 mu\nSsewungu eyabadde mu kuziika omuwagizi\nwa DP, Joseph Kasule 97 e Nattita\nmu ggombolola y’e Kalungu Rural,\nyagambye nti akakiiko k’ebyokulonda\nakagaanyi okutegeka okulonda kwa\nLC1 ke kavuddeko embeera y’obutali\nbutebenkevu mu bitundu okweyongera.\nN’agamba nti, embeera evudde mu\nbubbi ne batandika okuwamba abantu\nn’okubatta kubanga tewali afaayo kulondoola\nabantu abapya ababeera bazze\nmu bitundu. Yayongeddeko nti okulonda\nkw’agenda okutegeka mu mwezi\nogujja nga kwa kusimba mu mugongo\nera abanaalondebwa be bajja okukulembera\nebitundu byabwe n’okulaba\nBino olwagudde mu matu\ng’omumyuka wa RDC e Kalungu,\nSarah Nannyanzi n’alabula Ssewungu\nobuteetantala kutegeka kulonda\nkubanga obuyinza obukutegeka tabulina\nn’amukakasa ng’abeebyokwerinda bwe\nbamutaddeko eriiso ejjogi.\n“Mukulu Ssewungu omuwala\ngw’akulembeza baamuwambira Kampala\nsi Kalungu, noolwekyo aleme kuwubisa\nabantu nga bakola ebitali bituufu”, bwe\nObukodyo bw'okuwangaaza omukwano gwammwe ne mutuuka ku bufumbo obutukuvu


Baibuli y'Oluganda - ENDAGAANO ENKADDE - 1 Ebyomumirembe 28\n1 Ebyomumirembe - Essuula 28\nDawudi n'akuŋŋaanya abakungu bonna aba Isiraeri, abakungu b'ebika n'abaami b'ebitongole abaaweerezanga kabaka mu mpalo, n'abaami b'enkumi n'abaami b'ebikumi n'abakulu b'ebintu byonna n'obugagga ebya kabaka ne batabani be, wamu n'abaami n'abasajja ab'amaanyi, abasajja bonna ab'amaanyi abazira, e Yerusaalemi.\n2 Awo Dawudi kabaka n'ayimirira ku bigere bye n'ayogera nti Mumpulire, baganda bange era abantu bange: nze kyali mu mutima gwange okuzimbira essanduuko ey'endagaano ya Mukama n'entebe y'ebigere eya Katonda waffe ennyumba ey'okuwummuliramu; era nali ntegese okuzimba.\n3 Naye Katonda n'aŋŋamba nti Tozimbira linnya lyange nnyumba, kubanga ggwe oli musajja wa ntalo, era wayiwa omusaayi.\n4 Naye Mukama Katonda wa Isiraeri yannonda ng'anziya mu nnyumba yonna eya kitange okuba kabaka wa Isiraeri emirembe gyonna: kubanga yalonda Yuda okuba omulangira; ne mu nnyumba ya Yuda n'alondamu ennyumba ya kitange; ne mu baana ba kitange n'ansanyukira nze okunfuula kabaka wa Isiraeri yenna:\n5 ne ku batabani bange bonna (kubanga Mukama ampadde abaana bangi) n'alondamu Sulemaani mutabani wange okutuula ku ntebe ey'obwakabaka bwa Mukama okufuga Isiraeri.\n6 N'aŋŋamba nti Sulemaani mutabani wo ye alizimba ennyumba yange n'empya zange: kubanga namulonda okuba mutabani wange, nange naabanga kitaawe.\n7 Era naanywezanga obwakabaka bwe emirembe gyonna, bw'anaanyiikiranga okukola ebiragiro byange n'emisango gyange nga leero.\n8 Kale nno mu maaso ga Isiraeri yenna, ekkuŋŋaaniro lya Mukama, ne Katonda waffe ng'awulira, mukwatenga munoonyenga ebiragiro byonna ebya Mukama Katonda wammwe: mulye ensi eno ennungi mugirekere abaana bammwe okubala obusika emirembe gyonna abanaabangawo oluvannyuma lwammwe.\n9 Naawe, Sulemaani, mutabani wange, tegeera Katonda wa kitaawo, omuweerezenga n'omutima ogutuukiridde n'emmeeme esanyuka: kubanga Mukama akebera emitima gyonna, era ategeera okufumiitiriza kwonna okw'ebirowoozo: bw'onoomunoonyanga, anaalabikanga gy'oli; naye bw'onoomuvangako, anaakugobanga emirembe gyonna.\n10 Weekuume nno; kubanga Mukama alonze ggwe okuzimba ennyumba ey'ekiggwa: ba n'amaanyi, okikolanga.\n11 Awo Dawudi n'awa Sulemaani mutabani we ekyokulabirako eky'ekisasi kya yeekaalu n'ennyumba zaako n'amawanika gaako n'enju zaako eza waggulu n'ebisenge byako eby'omunda n'ekifo eky'entebe ey'okusaasira;\n12 n'ekyokulabirako ekya byonna bye yalina olw'omwoyo, eby'empya ez'ennyumba ya Mukama n'ebisenge byonna ebyetoolodde n'amawanika g'ennyumba ya Katonda n'amawanika g'ebintu ebiwongebwa:\n13 era eby'empalo za bakabona n'Abaleevi n'eby'omulimu gwonna ogw'okuweerezanga okw'omu nnyumba ya Mukama, n'eby'ebintu byonna ebiweereza mu nnyumba ya Mukama:\n14 zaabu epimibwa olw'ebintu ebya zaabu, olw'ebintu byonna ebiweereza okuweereza kwonna; ffeeza epimibwa olw'ebintu byonna ebya ffeeza, olw'ebintu byonna ebiweereza okuweereza kwonna:\n15 era eby'ettabaaza eza zaabu ebipimibwa, n'eby'ettabaaza zaakyo, zaabu epimibwa ya buli kikondo era ya etabaaza zaakyo: era ya bikondo ebya ffeeza, ffeeza epimibwa ya buli kikondo era ya ttabaaza zaakyo, ng'okuweereza okwa buli kikondo:\n16 ne zaabu eyapimibwa ey'emmeeza ez'emigaati egy'okulaga, eya buli mmeeza; ne ffeeza ey'emmeeza ez'effeeza:\n17 n'eby'okukwasa ennyama n'ebibya n'ebikompe bya zaabu ennungi: era ya bbakuli za zaabu, zaabu eyapimibwa eya buli bbakuli: era ya bbakuli eza ffeeza, ffeeza eyapimibwa eya buli bbakuli:\n18 era ey'ekyoto eky'obubaane, zaabu ennongoofu eyapimibwa; era zaabu ya kyakulabirako eky'eggaali, be bakerubi abayanjala ebiwawaatiro byabwe ne babikka ku ssanduuko ey'endagaano ya Mukama.\n19 Ebyo byonna, bwe yayogera Dawudi, nabitegeezebwa mu biwandiike ebiva eri omukono gwa Mukama, gye mirimu gyonna egy'omutindo guno.\n20 Dawudi n'agamba Sulemaatu mutabani we nti Ba n'amaanyi ogume omwoyo, okikolenga: totyanga so totekemukanga: kubanga Mukama Katonda, Katonda wange, ali naawe: taakwabulirenga so taakulekenga okutuusa omulimu gwonna ogw'okuweereza okw'omu nnyumba ya Mukama lwe gulituukirira.\n21 Era, laba, waliwo empalo za bakabona n'Abaleevi olw'okuweereza kwonna okw'omu nnyumba ya Katonda: era waliba naawe mu mulimu ogw'engeri zonna buli musajja ayagala ku bubwe alina amagezi ag'okuweereza kwonna: era n'abaami n'abantu bonna banaagondereranga ddala okulagira kwo.


Bukedde Online - 'Baze nnamufunira muto wange aleme kulookalooka na bumpwakipwaki bw'ebbali'\nOkwennyamira kwali kunnessizza\nMbabazi asuddewo Onduparaka\nSsimu ne Ssimbwa basisinkanye mu gwa liigi\nOlunaku lw’omwana wa Afrika: Omwana w’Omuddugavu...\n“OMWAMI wange bwe natandika okumwekengera nti yandingattako omulala, ne nsalawo ndeete muto wange waakiri tufumbe ffembi naye si kuleeta webbali!” Bwatyo Betty Nakibuule,33, ow’e Bukatira mu Nakaseke anyumya ku ngeri gye yagabanyaamu laavu ya bba Besweri Mukiibi (kati omugenzi) ne muto we era kati bwe bali ku bwannamwandu mu nju emu.\nAbooluganda Nakibuule ku kkono ne Nalwadda.\nNga mmalirizza okusoma, nafumbirwa Mukiibi ng’ono yali mukwano gwange wa dda. Ebiseera ebyo yali maneja ku faamu emu gye yava n’afuna obwassentebe bw’ekyalo era we yafi ira mu 2011 nga ye ssentebe era nga tukola gwa bulimi.\nTwazaala abaana baffe wabula ku mwana owookuna nasalawo okuleeta muto wange Teddy Nalwadda mu luwummula lwe olwa S.4 annyambeko ku mirimu ate ne ssente ezimwongerayo zaali zibuze.\nOluvannyuma lw’akabanga, nalowooza ku ngeri abasajja gye bawasaawasa. Natuuza omwami wange ne mmusaba nti bw’aba waakufuna munnange waakiri, afunemu muto wange mu kifo ky’okuwasa abebbali.\nYakisemba n’aηηamba nti kasita nze nali nneesaliddewo. Saamanya nti omwami yali yafunamu dda ekirowoozo eri muto wange kuba waliwo lwe nabasanga mu nju nga beemoola ate ne nfuna obuggya.\nMukiibi eyawasa abooluganda Nakibuule ku kkono ne Nalwadda.\nNakangula ku ddoboozi ne mbuuza omwami wange kye yali agezaako okukola n’antegeeza nti nze namulagira era okuva olwo baagenda mu maaso n’omukwano gwabwe mu nnyumba emu mwe nsula.\nKu ssaawa eyo muto wange namukyawa olw’okunjagalira omusajja naye oluvannyuma ne nkita.\nNaguma ne sisiba mugugu ne twawula ebisenge naye emmere nga tufumba mu ntamu emu.\nYadde nali nakkiriza muto wange okuba muggya wange, natyamu nti omusajja ayinza okumutwalira ddala ne nnyongera kusindika baana okukkakkana nga ndi mu munaana. Muto wange simulinaako buzibu era twafuuka balongo, ndaba ffenna tuli bannamwandu.\nNze nali metulooni ku mukolo gwe ogw’okwanjula bbaffe nga n’embaga empeta ffembi yagitusiba lumu. Wadde omwami waffe yafa, naye Katonda gw’aleeta yenna ku luno twawula, sikkiriza kuddamu kufuna musajja omu na muto, wange sikyabisobola!\nAmaka g’omugenzi Mukiibi abooluganda mwe bafumba\nMUKYALA MUTO BY’AGAMBA\nTeddy Nalwadda muto wa Nakibuule aluva ku ntono: Mukulu wange yafumbirwa nkyasoma, bwe natuula S.4 ne nsoma amasomo g’obusawo. Mukulu wange yansaba mu luwummula mmulerere ku baana.\nNali nnaatera okudda ku ssomero bbaffe n’atandika okumperereza annyambeko ku fi izi nange kye nakkiriza kuba zaali zitandise okukaluubiriza bazadde bange.\nMu myaka egyo nali nnyirira ng’ekinya ng’onjiwako n’amata n’oganywa! Lumu bbaffe yampita ambuulire engeri gy’anampaamu fi izi awo baaba we yatusangira nga twemoola.\nYasitula oluyombo omwami n’amuddamu nti okusinga okugenda ebweru k’awase nze. Baaba yasirika, oluvannyuma yakyuka n’ayagala okunnyombesa ne mmwesooka ne mmwetondera.\nEnsonyi zankwata ne mbaviira kyokka ebyembi mulamu yali amaze okwegatta nange. Nga nzize ku ssomero, waayita wiiki bbiri ne tufuna abasawo abakebera embuto nze okunkebera nga ndulina ne bangoba.\nAwaka bambuuza nnannyini lubuto ne mbategeeza nti lwa mulamu wange, taata n’ayita mukulu wange amutegeeze.\nKino kyamuyisa bubi naye yamala n’aguma n’akkiriza omwami waffe ampase nfumbe naye okusinga okugenda wabweru.\nSsenga yatutuuza n’atubuulirira okwewala ebizibu bye tuyinza okusanga mu bufumbo bw’ababiri. Omwami waffe yali tatujuza, omukwano abadde agutuwa kyenkanyi. Yatugaana okwawula ssepiki nga tufumbira wamu naye nga twawula bisenge.”\nABOOLUGANDA BYE BOOGERA\nBen Sserwadda omuko: Wadde nga nalya enkoko bbiri naye kye baakola sikiwagira era bwe bakiddamu tebatawaananga okumpita.\nBannyinaze okufumbirwa omusajja omu kikyamu, kati bonna bannamwandu abaana abakyali abato.\nWaakiri ssinga baali balina abasajja ab’enjawulo omu bwe yandifudde ow’omulala n’asigalawo n’alabirira ku baana ba munne.\nChristine Nakyejwe, Nnyazaala Nali wange mutabani n’ajja n’antegeeza nga bw’ayagala muto wa mukyala we.\nNamubuuza engeri gy’anaagenda mu bakadde n’aηηamba nti kyawedde dda era n’asaba okumuwerekerako, nange kye nakola ate nandigaanidde wa!\nNakirowoozaamu ne ηηamba kasita bonna baana ba mu nju emu ate balina empisa.\nDr. Rashid Lasiou omukugu mu kujjanjaba endwadde z’abakyala mu NRSL clinic agamba: Abooluganda okufumbirwa omusajja omu kirimu ebizibu ntoko okuviira ddala ku mpisa bayinza okufuna abaana abaliko obulemun’ebirala.\nOmu obuwuka obwo asobola okubutambuliza mu musaayi ne bukwata famire yonna. Endwadde endala eziyinza okukwatibwa famire kuliko ssukaali, puleesa, kabotongo, siriimu, sicklecell n’endala.\nOkwewala kino omusajja ayinza okusooka okukebezza endwadde ezitambulira mu musaayi mu bakyala bombi.\nBYABANGA BITYA MU BUGANDA EY’EDDA\nNnaalongo Leokadiya Nakanjakko ow’e Kisimu annyonnyola: Ku mulembe ogw’edda, abaana ab’obuwala bassengaabwe be baasembezanga ku lusegere be baabatwaliranga babbaabwe.\nEdda omwami ke kaamutandanga n’asiima muganda wa mukyala we nga naye amuweebwa kasita abazadde b’omuwala bakkiriza.\nAwo nga ssenga akola ogugwe ogw’okubuulirira. Okuggyako ng’omusajja yatakkirizza kukuwasa awatali ekyo, naawe wafuukanga mukyala mu maka wadde nga tekinyuma.\nAbabba amasannyalaze babatutte tebalinnya!\nEngeri emirimu gye gitundibwa ku disitulikiti\nAbavuzi bajja mu nsiike eno nga bali ku lutalo lw’akulwanira bubonero bubatuusa ku buwanguzi kuba kumpi buli mutendera...\nOkwennyamira kwali kunnessizza...\nOkusosolebwa n'okuyisibwamu emimwa kwe nayitamu olw'okuzaalibwa n'akawuka ka siriimu byannennyamiza katono nnette...\nOluvannyuma lw'okubanja okumala ebanga, Livingstone Mbabazi asudde Onduparaka.\nSsimu ne Ssimbwa basisinkanye mu...\nSizoni ewedde e Namboole URA yamegga Express ggoolo 1-0 eyateebwa Ronald Kigongo wabula omutendesi Ssimwogerere...\nAbaana abafuna obulwadde bwa kookolo...\nAbaana abalwala kookolo beeyongedde wadde nga ssinga bafunye mangu obujjanjabi bawona


Okubudaabuda [Okuzzibwamu amaanyi] - Comfort [Encouragement]\nOkubudaabuda [Okuzzibwamu amaanyi]\nZabbuli - Psalms 34:18 Mukama ali kumpi n'abo abalina omutima ogumenyese. Era awonya abalina omwoyo oguboneredde.\nZabbuli - Psalms 34:22 Mukama anunula emmeeme y'abaddu be: So tewali mu bo abamwesiga alisingibwa omusango.\nZabbuli - Psalms 37:24 Newakubadde ng'agwa, talisuulirwa ddala wansi: Kubanga Mukama amunyweza n'omukono gwe.\nZabbuli - Psalms 71:20, 21 Ggwe eyatulaga ebibonoobono ebingi ebizibu, Olituzuukiza nate, Era olitulinnyisa nate okuva mu bya wansi by'ensi. Oyongerenga ggwe obukulu bwange, Okyukenga nate onsanyuse.\nZabbuli - Psalms 94:19 Mu birowoozo byange ebingi ebiri mu nze Okusanyusa kwo kumpoomera emmeeme yange.\nZabbuli - Psalms 119:50 Eryo lye ssanyu lyange bwe mbonyaabonyezebwa: Kubanga ekigambo kyo kinzuukizizza.\nZabbuli - Psalms 138:7 Newakubadde nga ntambulira wakati mu nnaku, olinzuukiza; Oligolola omukono gwo ku busungu bw'abalabe bange, N'omukono gwo ogwa ddyo gulindokola.\nZabbuli - Psalms 142:3 Omwoyo gwange bwe gwazirika munda yange, ggwe wamanya ekkubo lyange. Mu kkubo lye ntambuliramu bankwekeddemu omutego.\nIsaaya - Isaiah 25:4 Kubanga wabanga kigo eri abaavu, ekigo eri atalina hintu ng'alabye ennaku, ekiddukiro eri kibuyaga, ekisiikirize eri olubugumu, okuwuuma kw'ab'entiisa bwe kubanga kibuyaga akunta ku kisenge.\nIsaaya - Isaiah 41:10 totya, kubanga nze ndi wamu naawe; tokeŋŋentererwa, kubanga nze Katonda wo: naakuwanga amaanyi; weewaawo, naakuyambanga; weewaawo, naakuwaniriranga n'omukono ogwa ddyo ogw'obutuukirivu bwange.\nIsaaya - Isaiah 41:17 Abaavu n'abatalina kintu banoonya amazzi so nga tewali, olulimi lwabwe ne lulakasira; nze Mukama ndibaddamu, nze Katonda wa Isiraeri siribaleka.\nIsaaya - Isaiah 41:18 Ndizibikula emigga ku nsozi ez'obweru n'ensulo wakati mu biwonvu: ndifuula olukoola ekidiba ky'amazzi, n'ettaka ekkalu okuba enzizi z'amazzi.\nIsaaya - Isaiah 61:3 okubateekerawo abanakuwalidde mu Sayuuni, okubawa engule mu kifo ky'evvu, amafuta ag'okusanyuka mu kifo ky'okunakuwala, ekyambalo eky'okutendereza mu kifo ky'omwoyo ogw'okukungubaga; balyoke bayitibwe miti gya butuukirivu, Mukama gye yasimba, alyoke aweebwe ekitiibwa, ye.\nOkukungubaga - Lamentations 3:31-33Kubanga Mukama talisuula annaku zonna. Kuba newakubadde ng'aleeta obuyinike, naye alikwatibwa ekisa ng'olufulube lw'okusaasira kwe bwe luli. Kubanga tagenderera kubonyaabonya newakubadde okuluma abaana b'abantu.\nAbaruumi - Romans 8:28 Era tumanyi nti eri abo abaagala Katonda era abayitibwa ng'okuteesa kwe bwe kuli, ebintu byonna abibakolera wamu olw'obulungi.\nAbafiripi - Philippians 1:6 nga ntegeeredde ddala kino ng'oyo eyatandika omulimu omulungi mu mmwe aligutuukiriza okutuusa ku lunaku lwa Yesu Kristo:\n2 Timoseewo - 2 Timothy 2:12 oba nga tugumiikiriza, era tulifuga naye: oba nga tulimwegaana era naye alitwegaana ffe:


LABA ESSANNYU! Omubaka Ssekikubo ayimbuddwa ku misango gy'emmundu, alabudde Minisita Tumwine okukomya okweyambisa Poliisi ku buyinza bw'abantu - Galaxy FM 100.2\nLABA ESSANNYU! Omubaka Ssekikubo ayimbuddwa ku misango gy’emmundu, alabudde Minisita Tumwine okukomya okweyambisa Poliisi ku buyinza bw’abantu\nKyaddaki kkooti e Masaka eyimbudde omubaka we Lwemiyaga, Theodore Ssekikubo, eyakwatibwa sabiti ewedde ku Lwokutaano ku misango gy’okusangibwa n’emmundu ssaako n’okukuma omuliro mu bantu.\nOmulamuzi wa kkooti e Masaka Deogratius Ssejjemba, ayimbudde Ssekikubo ku bukadde 10 ezitali za buliwo n’obukadde 25 buli omu, ezitali za buliwo ku bantu 5 abamweyimiridde okuli omubaka Barnabas Tinkansimire, Anifa Kawooya, Mary Kabanda, Florence Namayanja ne Kansala we Lwemiyaga, Johnstone Kamugisha.\nSsekikubo yaguddwako emisango ku bigambibwa nti mu gwomunaana, 2010 yalina emmundu mu ngeri emenya amateeka, yalemesa abasirikale okutambuza emirimu gyabwe, okwonoona ebintu by’ekibiina ki NRM mu kamyufu ka NRM e Sembabule.\nEmisango gyonna yagyegaanye era bannamateeka be nga bakulembeddwamu OMUBAKA WE Busiro East Medard Lubega Ssegona baasabye omulamuzi okuyimbula omuntu waabwe kakalu ka kkooti.\nWabula oludda oluwaabi nga lukulembeddwamu Amina Akasa lwasabye omulamuzi obutayimbula Ssekikubo kuba asukkiridde okugyemera amateeka kyokka alemeddwa okumatiza kkooti ku nsonga eyo.\nOmulamuzi Ssejjemba mu kuwa ensala ye, agambye nti Ssekikubo aleese abantu abagwanidde okuteeka mu nkola okusaba kwe, okweyimirirwa era amulagidde okudda mu kkooti, nga 18, omwezi ogujja Ogwokubiri.\nOluvudde mu kkooti ng’ayimbuddwa, Ssekikubo atabukidde Minisita w’obutebenkevu Gen. Elly Tumwine okwenyigira mu nsonga z’okumusibya.\nSsekikubo agamba nti Minisita Tumwine alina akatale mu bitundu bye Kyemamba mu ggombolola y’e Mpumudde mu disitulikiti y’e Lyantonde ng’emu ku nsonga lwaki, yakulemberamu okuteeka envumbo ku balunzi b’ente mu kitundu kye, ng’abagamba nti ente zirina ekirwadde kya Kalusu n’ekigendererwa eky’okulemesa abalunzi okwetaaya.\nEddoboozi lya Ssekikubo\nBIZUUSE! Wuuno malaaya abadde alya ssente za Bryan White, yamuwa obukadde bwa ssente100 okugikwatako mu kiro kimu, atabukidde Mutanda ne banne\nKOTSA Moves to Double Taxi Fares in Kampala Metropolitan as Public Transport Reopens


BWE tunaaba tufudde, Katonda anaatuzuukiza ne tuddamu okuba abalamu?— Omusajja omulungi Yobu yali akikkiriza nti Katonda ayagala nnyo okuzuukiza abantu. N’olwekyo, Yobu bwe yalowooza nti anaatera okufa, yagamba Katonda nti: ‘Olimpita, nange ne nkuyitaba.’ Yobu yagamba nti Yakuwa yandyesunze, oba yandyagadde nnyo okumuzuukiza.—Yobu 14:14, 15.\nYesu alinga Kitaawe, Yakuwa Katonda. Yesu ayagala okutuyamba. Omusajja omulwadde w’ebigenge bwe yamugamba nti, “bw’oba oyagala, osobola okunnongoosa,” Yesu yamuddamu nti: “Njagala.” Era Yesu yawonya omusajja oyo omugenge.—Makko 1:40-42.\nYakuwa yakiraga atya nti ayagala abaana abato?\nYesu yayigira ku Kitaawe okwagala abaana abato. Edda ennyo, emirundi ebiri, Yakuwa yakozesa abaweereza be okuzuukiza abaana abato. Eriya yeegayirira Yakuwa okuzuukiza mutabani w’omukazi eyali amusembeza ewuwe. Era Yakuwa yamuzuukiza. Ate era Yakuwa yakozesa omuweereza we Erisa okuzuukiza omulenzi eyali afudde.—1 Bassekabaka 17:17-24; 2 Bassekabaka 4:32-37.\nTekikusanyusa nnyo okukimanya nti Yakuwa atwagala nnyo?— Takoma kutulowoozaako nga tuli balamu. Naye era atulowoozaako ne bwe tuba nga tufudde. Yesu yagamba nti abo Kitaawe b’ayagala ne bwe baba nga bafudde Kitaawe abatwala ng’abalamu! (Lukka 20:38) Bayibuli egamba nti “ka kube kufa, oba bulamu, oba ebintu ebiriwo kati, oba ebigenda okujja, tebirisobola kutwawukanya ku kwagala kwa Katonda”—Abaruumi 8:38, 39.\nYesu bwe yali ku nsi, yalaga nti Yakuwa afaayo nnyo ku baana abato. Yesu yawangayo ekiseera okwogera n’abaana abato ebikwata ku Katonda. Naye obadde okimanyi nti Katonda yawa Yesu obuyinza okuzuukiza abafu?— Ka twogere ku mulundi Yesu lwe yazuukiza muwala wa Yayiro ow’emyaka 12.\nYayiro ne mukyala we awamu n’omwana waabwe omu yekka, baali babeera kumpi n’Ennyanja y’e Ggaliraaya. Lumu, muwala waabwe omuto yalwala nnyo, era Yayiro n’alaba ng’agenda kufa. Yatandika okulowooza ku Yesu, omusajja omwatiikirivu gwe yali awuliddeko nti asobola okuwonya abantu. N’olwekyo Yayiro yagenda okumunoonya. Yasanga Yesu ng’ayigiriza abantu ku lubalama lw’Ennyanja y’e Ggaliraaya.\nYayiro yayita mu kibiina ky’abantu n’atuuka awaali Yesu n’avunnama ku bigere bya Yesu. Yagamba Yesu nti: ‘Muwala wange mulwadde nnyo. Nkwegayiridde, jjangu omuyambe.’ Amangu ago, Yesu yagenda ne Yayiro. Ekibiina ky’abantu abaali bazze okulaba Omuyigiriza Omukulu nakyo kyabagoberera. Naye bwe baali baakatambulako katono, abasajja abamu abaava mu maka ga Yayiro ne babamugamba nti: “Muwala wo afudde. Lwaki otawaanya omuyigiriza?”\nYesu yawulira ebigambo by’abasajja abo. Yamanya ennaku ey’amaanyi Yayiro gye yalina olw’okufiirwa omwana we omu yekka. N’olwekyo yamugamba nti: ‘Totya. Beera n’okukkiriza mu Katonda, muwala wo ajja kuba bulungi.’ Beeyongera okutambula okutuusa lwe baatuuka mu maka ga Yayiro. Baasanga abantu bakaaba. Baali banakuwavu nnyo olw’okufiirwa mukwano gwabwe omuto. Naye Yesu yabagamba nti: ‘Mulekere awo okukaaba, omwana tafudde naye yeebase.’\nYesu bwe yayogera ebigambo ebyo, abantu baatandika okumusekerera kubanga baali bamanyi nti omuwala afudde. Naye olowooza lwaki Yesu yagamba nti omuwala yali yeebase?— Olowooza kiki kye yali ayagala okuyigiriza abantu abo?— Yali ayagala bakimanye nti okufa kufaananako okwebaka otulo otw’amaanyi. Yali ayagala okubayigiriza nti ng’akozesa amaanyi ga katonda, asobola okuzuukiza omuntu afudde nga naffe bwe tuyinza okuzuukusa omuntu eyeebase.\nYesu okuzuukiza omuwala wa Yayiro, tukiyigirako ki?\nYesu yagamba abantu bonna bafulume mu nnyumba okuggyako omutume Peetero, Yakobo, ne Yokaana awamu n’abazadde b’omuwala. Oluvannyuma yagenda awaali omwana. Yamukwata ku mukono n’agamba nti: ‘Muwala, golokoka!’ Amangu ago, omuwala yasituka n’atandika okutambula! Taata we ne maama ne basanyuka nnyo.—Makko 5:21-24, 35-43; Lukka 8:40-42, 49-56.\nKati lowooza ku kino. Bwe kiba nti Yesu yasobola okuzuukiza omuwala oyo omuto, olowooza asobola okuzuukiza n’abantu abalala?— Olowooza alikikola?— Yee, ajja kukikola. Yesu kennyini yagamba nti: “Ekiseera kijja bonna abali mu ntaana lwe baliwulira eddoboozi [lyange] ne bavaamu.”—Yokaana 5:28, 29.\nOlowooza Yesu ayagala okuzuukiza abantu?— Ekyokulabirako ekirala ekiri mu Bayibuli kituyamba okuddamu ekibuuzo ekyo. Lumu, ekyo ekyaliwo okumpi n’ekibuga ky’e Nayini kiraga engeri Yesu gy’awuliramu ng’abantu bakaaba olw’okufiirwa abantu baabwe.\nOmukazi omu eyali afiiriddwa mutabani we yali atambula n’ekibinja ky’abantu abaali bava e Nayini nga bagenda okuziika mutabani we. Emabegako, omukazi oyo yafiirwa bba, era kati yali afiiriddwa n’omwana we omu yekka gwe yalina. Ng’ateekwa okuba nga yali munakuwavu nnyo! Bangi ku bantu b’omu Nayini baali wamu n’omukazi oyo nga batwala omulambo gw’omwana we ebweru w’ekibuga. Omukazi oyo yali akaaba nnyo era ng’abantu tebalina kye bayinza kukola kumubudaabuda.\nKu lunaku olwo, Yesu n’abayigirizwa be baali bagenda mu kibuga ky’e Nayini. Bwe baali banaatera okutuuka ku mulyango gw’ekibuga ekyo, baasisinkana ekibinja ky’abantu nga kigenda okuziika omwana w’omukazi oyo. Yesu bwe yalaba omukazi ng’akaaba, n’amusaasira. Yawulira bubi nnyo olw’ennaku ey’amaanyi omukazi oyo gye yalina. Yayagala okumuyamba.\nBwe kityo, yamugamba mu bukkakkamu nti: “Lekera awo okukaaba.” Abantu bonna ne bamutunuulira. Yesu bwe yasemberera omulambo, abantu bonna beebuuza kye yali agenda okukola. Awo Yesu n’agamba nti: “Muvubuka, nkugamba nti Situka!” Amangu ago, n’atuula, era n’atandika okwogera!—Lukka 7:11-17.\nTebeerezaamu engeri omukazi oyo gye yawuliramu! Wandiwulidde otya ng’omuntu wo abadde afudde azuukidde?— Kino tekiraga nti ddala Yesu ayagala abantu era nti ayagala nnyo okubayamba?— Tebeereza essanyu eriribaawo mu nsi ya Katonda empya nga twaniriza abantu abazuukidde!—2 Peetero 3:13; Okubikkulirwa 21:3, 4.\nOkuzuukizibwa kw’omwana w’omukazi ono gwe yalina yekka kulaga ki?\nAbamu ku abo abalizuukizibwa mu kiseera ekyo, baliba abantu be twali tumanyi, nga mw’otwalidde n’abaana abato. Tujja kusobola okubategeera nga Yayiro bwe yasobola okutegeera muwala we Yesu gwe yazuukiza. Abalala abalizuukizibwa, baliba abantu abaafa emyaka mingi nnyo emabega. Naye Katonda tajja kubeerabira wadde nga baaliwo dda nnyo.\nSi kirungi nnyo okukimanya nti Yakuwa Katonda n’Omwana we, Yesu, batwagala nnyo?— Baagala tubeere balamu, si kumala myaka mitono, wabula mirembe gyonna!\nOkusobola okumanya ebisingawo ku ssuubi ery’ekitalo ery’okuzuukira, soma Isaaya 25:8; Ebikolwa 24:15; ne 1 Abakkolinso 15:20-22.\nYesu Azuukiza Mutabani wa Nnamwandu


Bukedde Online - Bawadde obubaka bwa Idd\nBawadde obubaka bwa Idd\nAkooye abagagga ne bannabyabufuzi okwezza ssente eziweebwa abawejjere\nEkigwo Ggumbya: Mawokota ne Butambala ani ...\nAdded 17th August 2012\nBAMASEEKA bawadde obubaka obw'enjawulo eri Abasiraamu ne babaagaliza Idd ennungi\nABASIRAAMU bali mu keetalo ka kwetegekera lunaku lwa Idd, abanene mu Busiraamu omuli bamaseeka bawadde obubaka obw’enjawulo eri Abasiraamu bonna mu ggwanga ne babaagaliza ne Idd ennungi.\nSheikh Yahaya Lukwago ssentebe w’amasomero g’Obusiraamu mu ggwanga agamba nti, twebaza Allah atusobozesezza okusiiba omwezi guno ate ne tunakuwalirako abo ababadde emperekeze z’abasiibi nga Ramadhan eweddeko nga bagenda kudda mu mmize gyabwe gye babadde baavaako.\nMu mazima tebalina kalungi ke bafunye mu mwezi guno. Eri abo bonna abasiibye mu butuufu bw’okusiiba, tusaba Allah abaweemu empeera mu bujjuvu ate atuwangaaze okutuusa ku Ramadhan endala.\nSupreme Mufti Sheikh Zubairi Sowedi Kayongo:\nAllah atusobozesezza okusiiba omwezi guno omutukuvu. Mmusaba atuweemu empeera atusonyiwe ebyo byonna bye twakulembeza okukola mu kumanya ne mu butamanya.\nNjagala ntwale omukisa guno okukubiriza abasiraamu bonna Allah b’asobozesezza okumalako omwezi guno obulungi, nti basaana bagende mu maaso n’okukola obulungi nga bakimanyidde ddala nti Katonda w’ali ebbanga lyonna so si mu mwezi guno gwokka.\nSheikh Sulaiman Guggwa akulira Madina Terminal:\nTutendereza Allah olw’okutusobozesa okumalako ekisiibo. Wabula njagala okukubiriza buli musiibi yenna okufaayo okuttoola Zakati - Fitr esobole okuweebwa abo abalina okugifuna mu budde. Ekisiibo ky’omusiibi kibeera mu bbanga nga kiringa kitengejja ku mazzi ebbanga ly’amala nga tannawaayo Zakati - fitr.\nSheikh Rajab Kakooza Dayirekita wa Sharia ku kitebe e Kampalamukadde:\nTwebaza Allah olw’okumalako omwezi guno era ne tumusaba atuweemu empeera. Kiba kikwasa ennaku eri omusiibi alumiddwa enjala n’ennyonta kyokka nga tagenda kufunamu ku nkomerero. Kale oyo yenna amanyi nti asiibye ku lwa Allah asaana aviire ddala ku bikolwa ebikyamu by’abadde avuddeko mu kisiibo.\nKu lunaku lwa Idd tugende tusaale, tudde eka tulye tunywe ate tuleme kugenda mu bifo ebigenda okwonoona ekisiibo kyaffe. Waliwo bangi ababadde baava ku kujooga Allah mu mwezi guno, naye nga mu kiseera kino beteekateeka kudda mu bikolwa ebikyamu.\nMusaana mukimanye nti mubadde mutukuziddwa nga mulinga abaana abato n’olwekyo mugendere awo nga mukola ebyo Allah by’ayagala.\nSheikh Kasule Ndirangwa Disitulikiti Khadi wa Kampala:\nKino ekiseera kya ssanyu eri buli Musiraamu naye ate kya nnaku nnyo eri buli mumanyi singa oba okubye akafaanannyi ku kiki ekigenda okuddirira nga Ramadhan ewedde. Kya nnaku nti mu kiseera kino waliwo abeesunga olw’omwezi okuggwaako.\nOyo yenna ategeera obulungi obugulimu, yandibadde agamba nti singa gwaliwo omwaka mulamba. Kigenda kuba kibi nnyo eri buli Musiraamu abadde aliko ebikyamu bye yavaako okuba nga kati ategeka kubiddamu. Bbaala zibadde tezikyalimu bantu olw’ekisiibo naye kati ogenda kulaba nga zizzeemu okujjuza.\nEmizigiti gibadde gijjuza ne gibooga naye kati gigenda kusigala mikalu nga kiringa ekitegeeza nti Katonda abaawo mu mwezi guno gwokka. Nkubiriza buli Musiraamu asigale ng’agoberera Obusiraamu bye bulagira ebbanga lyonna okusobola okwewala ebibonyoobonyo bya Allah.\nYinginiya Siraje Kavuma SsaAbAwandiisi wa UMSC e Kampalamukadde:\nKyannaku nnyo okuba nti omwezi gugenze naye nga waliwo bangi abatasonyiye ate nga n’abalala tebasonyiyiddwa. Buli Musiraamu asaana akimanye nti Allah yatuteerawo omwezi guno tugweyambise nga twenenya olw’enenya olwa asobole okutusonyiwa ebyonoono bye twakulembeza.\nN’olwekyo kino kitegeeza nti kirungi omusiibi okwenenya obutaddamu kwonoona okutuusa ate ku Ramadhan y’omwaka ogujja.\nSheikh Muhammadi Kamoga akulira Abatabuliiki b’e Nakasero.\nOlunaku lwa Idd Allah yatugamba tulye tunywe era tusanyuke naye buli Musiraamu alina okukimanya nti yatugamba kw’ebyo byokka ebya Halaali (ebikkirizibwa mu Busiraamu).\nKijja kuba kibi omuntu asiibye ennaku 30 okuddira ekisiibo kyo okukimalirako mu kwonoona. Mwewale okugenda mu bbaala ne mu bivvulu.\nBamaama beefuze lonki ya Babirye\nKCC erabudde Bengo\nEBIKULU MU BUKEDDE W'OLWOKUSATU\nBUKEDDE W'OLWOMUKAAGA YATUUSE DDA MU KATALE NG'AKULEETEDDE GANO


Bukedde Online - bakitammweEyalumbye owa difensi akwatiddwaBasonze\nEbigezo by'e Mbarara byatuukidde mu kwerinda kw'amaanyi\nbakitammweEyalumbye owa difensi akwatiddwaBasonze\nOmusajja akwatiddwa ku by’okufera bafaaza...\nAKULIRA ebyokwerinda mu Mini Triangle asimattuse okufa bwe baamulumbye mu maka ge mu matumbibudde. Meddi Kabuuma 23, akola fuleemu z’entebe omutuuze mu Mini Triangle zooni mu muluka gwa Makerere I e Kawempe kigambibwa nti mu kiro ekyakeesezza Olwokutaano yalumbye amaka ga Umar Muwanga omu bakulira ebyokwerinda mu Kitundu ng’amulanga okuyoolanga abavubuka b’omu kibinja kye. Baamulumirizza okwagala okutta Muwanga.\nOno omusango gw’okutta agwegaanye ng’agamba yabadde agenze kumukangamu. “Afande amazima difensi atumazeeko emirembe buli kiseera atuwendulira obuserikale ne butuyoola kale eky’okulumba okuwolera si kyegaana naye nabadde sigenda kumutta obuzibu bwe nakoze kulumba maka ge ekiro.\nKy’alina okumanya nti e Luzira bansibiddeyo nnyo sirina kye ntyayo ate nja kuvaayo nzire ku kyalo ”Kabuuma bwe yeeweredde Muwanga. John Kalyowa yategeezezza nti Kabuuma okulumba amaka ga Muwanga yabadde amaliridde okumutta kuba yabadde n’ebissi era ekyayambye Muwanga teyabaddemu mu nju yabadde n’abaserikale nga balawuna ekitundu. Yagambye nti Kabuuma yasoose najja ku ssaawa 5:00 ez’ekiro n’abuuza abaana kitaabwe gyali ne bamuddamu nti tebamanyi gy’alaze naddayo .\nYagasseeko nti Muwanga yazzeeyo ku ssaawa 9:00 ez’ekiro abatuuze ne bamutaayiizza ne bayita poliisi n’emukwata. Umar Muwanga gwe baalumbye yagambye nti Kabuuma mwana nzaalwa ya mu kitundu ng’azze yeenyigira mu bumenyi bw’amateeka obw’enjawulo n’atwalibwa mu kkooti n’avunaanibwa wabula olukomawo n’atandikira we yakoma.\nKabuuma alina ekibinja ky’abavubuka abamenyi b’amateeka ng’abamu bava mu bitundu bya Kampala ebyenjawulo ng’enjaga baginywa mu budde bwa makya, ssaawa 7:00 n’akawungeezi.\nYagasseeko nti ekiro basalako enguudo okuli olwa Binaisa, Bombo Road, Mawanda Road ne bakuba abantu ng’abamu bambala engoye ezisoba ssatu n’ekigendererwa ky’okukyusa nga bamaze okubba. Kabuuma yagguddwaako omusango ku fayiro nnamba SD REF:02/14/06/2019\nPoliisi ekutte abeebijambiya abatema abantu\nOmukazi attottodde olukwe olwatta omukozi wa Case Hospital\nNjagala omusajja anantwala ku Hijja\nEbibuuzo bya UCE 2019 bitandise...\nEbibuuzo bya S4 bitandise na kigezo kya Physics Practicals.


Bukedde Online - 'Abakozi mufeeyo ku mirimu gyammwe'\nSsaabasumba alagidde abasosodooti bonna mu...\nOmukugu mu by'obusuubuzi n'okusomesa abantu ku ntambuza y'emirimu n'enkwata ya ssente, Hajji Jamir Ssebalu akubirizza abantu bonna abalina emirimu okugikwatanga ekyatika n'okuba aboobuvunaanyizibwa nga bagikola.\nHajji Jamir Ssebalu.\nAgambye nti gwe bawadde omulimu wandifubye okuba ow'enjawulo ku banno, ffaayo ku bakasitoma ng'obawa ekitiibwa, tuuka ku mulimu mu budde ate okole n'omutima gumu okutwala kkampuni oba bizinensi eyo mu maaso.\nHajji Ssebalu alina akannyomero mu pulogulaamu y'Ekyenkya ku Bukedde TV1, yagambye nti abantu abamu batuuka ku mirimu ne badda ku ssimu n'okunyumya emboozi ne beerabira kye balina okukola. Ate abalala naddala abakola mu Gavumenti badda mu kutuula mu ofiisi mu kifo ky'okugenda mu bantu be balina okuweereza.\nYategeezezza nti embeera eno yeeretedde n'abantu abamu okwekyawa olw'obutafuna mpeereza gye bateekeddwa okufuna olw'abakozi abagayaavu.


Bukedde Online - Okuyooyoota Twekobe kwa kuwemmenta obuwumbi 3\nOkuyooyoota Twekobe kwa kuwemmenta obuwumbi 3\nMubeere kyakulabirako eri abantu - Ssebwana...\nMuwala wa Wasajja abatiziddwa mu kitiibwa...\nOBUWUMBI busatu bwe bugenda okukozesebwa okuteeka buli kalonda ow’omulembe mu Twekobe, ng’eno y’enju enkulu mu Lubiri e Mmengo.\nEmbalirira eno yakoleddwa olukiiko olwateekebwawo Obwakabaka okukola omulimu guno. Olukiiko luno oluyitibwa ‘TWEKOBE EJJUDDE’ lukulemberwa, Godfrey Kirumira.\nOluvannyuma lw’ensisinkano ya bammemba eyasoose mu Lubiri e Mmengo ku Lwokuna, Kirumira yategeezezza nti, oluvannyuma lw’embalirira okuggwa, abantu ba Kabaka bangi abaavuddeyo edda okwetema buli omu okuwaayo omutemwa wakati mu kwagala.\n“Emirimu twagitandise dda nga n’embalirira yawedde ng’ebintu ebyetaagisa okuteeka Twekobe (Enju ya Kabaka) bya kumalawo ensimbi ezisoba mu buwumbi busatu n’omusobyo.\nEkirala ekirungi nti bannaffe abagenda okuleeta ssente zino beyamye dda nga ffe tulindiddwa okuzibaggyako.\nTwebaza Ssabasajja Kabaka waffe olw’okusiima okutukwasa obuvunanyizibwa buno saako n’okusaba abantu bonna okutuwa obuwagizi w’ekinaabeera kyetaagisiriza,” Kirumira bwe yategeezezza.\nMu lukiiko lwabwe luno, olwatudde mu kisenge ekiteesezebwamu beewadde ekkatala ly’okumaliriza omulimu ku lwa June 30,2018 okuva ku nsalessale eyabaweebwa Katikkiro Charles Peter Mayiga bweyali atongoza olukiiko luno nga March 2,2018 ow’okumaliriza omulimu nga July 24, 2018.\nObuvunaanyizibwa bw’olukiiko luno kwe kulaba nga Twekobe eteekebwamu ebintu eby’omulembe okuli ebibajje, amafumbiro, ebiyigo, tekinologiya okuli kkamera ne yintaneeti, okuddamu okutereeza ebisenge n’ebirala.\nOmulimu guno gulondoolwa buteerevu Nnaabagereka Slyvia Nagginda okulaba ng’omulimu gukolebwa ku mutindo.\nOluvannyuma lw’olukiiko, baalambudde Twekobe yenna nga bakulembeddwaamu omukugu mu by’okuwunda munda mu mayumba, Ivan Bwambaale okulaba omulimu oguboolekedde bwe gwenkana ssaako n’okuwa ku magezi okusinziira ku byakubiddwa mu dizayini.\nAbalala ababadde mu lukiiko luno kwabaddeko; John Bagambe (omumyuka wa ssentebe), Robert Sewava (omuwandiisi), Minisita w’enkuluze Amb. William Matovu, eyaliko Pulezidenti wa FUFA Lawrence Mulindwa, John Kiyimba Freeman, Ssaalongo Wilson Mukiibi Muzzanganda n’abalala bangi abali ku lukiiko olunoonya ensimbi zino.


Bukedde Online - Abazadde temukambuwalira baana bammwe - Dr Muyingo\nAbasiraamu 19 abagambibwa okulya mu nsi ol...\nMINISITA omubeezi avunaanyizibwa ku matendekero aga waggulu Dr. JC Muyingo asabye abazadde beewale okukambuwalira abaana baabwe nga basobezza wabula batuule nabo bateese ku nsonga ez'enjawulo lwe bajja okubafunamu.\nDr. JC Muyingo ng'akwasa ssente w'abavubuka e Bamunaanika pikipiki gye yamugulidde akunge banne beekulaakulanye\n"Eby'okukambuwalira abaana byali byadda era abazadde abali mu luwummula mbasaba bwe mubeera munafuna mu baana bammwe mufuneyo akadde kempita "quality time" munyumemu nabo bababuulire ebibasoomoza mubisalire wamu amagezi era ebiseera by'omwenge n'ebirala mubikendeeze", bwe yagambye.\nYategeezezza nti abaana bangi badduka awaka ne badda ku nguudo lwa bakadde baabwe kubakambuwalira ne batabawa mukisa kwogera nabo.\nYasinzidde Vvumba mu ggombolola y'e Kalagala mu Luweero gye yasisinkanidde abayizi b'aweerera ne bakadde baabwe n'abasaba okubeera eky'okulabirako mu mpisa n'okukola emirimu ssaako okukola ebikolwa by'ekisa eri abalala naddala mu biseera bino eby'oluwummula.\nKu mukolo guno, Minisita Muyingo yagabidde ebibiina by'abakyala ebyalaani, ssentebe w'abavubuka mu ssaza n'amukwasa pikipiki okulambula emirimu gy'abavubuka n'agamba nti gavumenti etaddewo enkola ya "skilling Uganda" mw'egenda okuyita okuyiwa ssente mu baana abatali mu masomero nga baliko emirimu gye bakola omuli okutunga, okubajja, okufumba, kutunga okulima n'ebirala balwanyise obwavu n'abasaba okwekolamu ebibiina.\nOno bizinensi ye agitaddemu obukodyo\nKayda obubonero bugiyise mu ngalo\nSsente ze yeekolera zimutunuzza mu ntaana


Bukedde Online - Sharitah abotodde ekyama ekyamuddusizza mu bufumbo bwe obw'empeta; Bba azizza omuliro n'amulumiriza\nSharitah abotodde ekyama ekyamuddusizza mu bufumbo bwe obw'empeta; Bba azizza omuliro n'amulumiriza\nAbatunzi ba success card sizoni eno ebasaze\nSharitah ne bba Mutaawe ku lunaku lw'embaga yaabwe\nSHARITAH yafuuka Mazzimawanvu ng’erinnya lye era ennaku zino avuga Prado TX egambibwa nti y’emu ku by’abatabudde nga bba alumiriza omugagga omu akola emigaati nti ye yagigulira Shalitah era buli lw’ava ku ttivvi asibira wa mugagga nga bacakalako bombi nga tannadda waka.\nEBYABATABUDDE NE BBA\nShalitah nga kati akola ku Delta TV yagambye nti: Okusinziira ku butakkaanya bwe tubadde tutuseeko, tubadde tutuuse okuttiηηana. Naye kati mwebale kutusabira, kkooti yakkirizza ne twawukana kati ndi wa busa.’\nMutaawe alumiriza Shalitah okuba n’omusajja omugagga mu Kampala amuteekamu ssente ng’ono agambibwa nti ye yamugulidde n’emmotoka Prado TX n’amuggya mu Noah gy’aludde nayo.\nNti kino kye kimu ku byasembyeyo okutabula Mutaawe nga yeewuunya gye yaggye ssente okugula mmotoka eri mu bukadde 50 ng’enfuna ye si ya maanyi. Shalitah naye agamba nti Mutaawe abadde alabankana, okumukuba, obutalabirira baana n’obutamuwa kitiibwa.\nBuli omu bwe yalumirizza munne ekimala, Mutaawe yavudde awaka mu busungu n’asengukira e Mutundwe mu ggombolola y’e Lubaga mu Kampala n’aleka Shalitah mu maka gaabwe e Kyanja mu disitulikiti y’e Kampala n’abaana baabwe babiri.\nShalitah yagattibwa ne Richard Mutaawe mu August wa 2011 ku Lutikko e Namirembe mu biseera ebyo ng’akyakola ku tivvi ya Bukedde 1, pulogulaamu y’emikolo n’embaga. W’osomera bino nga baamaze dda n’okugattululwa mu bufumbo.\nShalitah yategeezezza Bukedde ku Mmande nti; Ekyaffe kibadde kisusse we kyandikomye. Buli lunaku nga wabaawo ekipya ekitutabula ne tuyomba. Entalo zibadde zifuuse entalo ng’abazadde ze batuulamu ziba tezinaggwa ng’empya zibalukawo kwe kusalawo tugattululwe.\nObufumbo bwaffe bwaggwaawo dda mu mitima wadde ng’abantu baludde nga balowooza nti tuli bulungi. Twagattuluddwa kati nnina emirembe gyange naye alina egigye.\nOkusinga okwetta, twasalawo tugattululwe kyokka abantu bannenya naye ate abannenya ate bwe mufuna obuzibu be bamu abandigambye nti lwaki tebaayawukana okusinga okwetusaako obulabe. Nze nnasalawo kunoonya ssente okusinga okugenda n’ebitagenda.\nBAASOOKA KU POLIISI\nBukedde yatuukiridde Mutaawe n’ategeeza nti, si musanyufu talina na by’ayinza kwogera ku nsonga ezo.Wabula ab’engandaze baategeezezza nti, Shalitah yawawaabira Mutaawe ku poliisi y’e Kira Road mu December omwaka oguwedde n’addayo mu June omwaka guno ng’amulanga obutalabirira baana, okukomangawo ekiro n’amukuba n’ebirala.\nMutaawe yennyonnyolako ng’agamba nti, Shalitah alina omugagga amupika okwawukana naye bagabane ebintu alyoke yeegazaanye n’omusiguze. Poliisi bwe yalemwa, baabituuzaamu aba famire nabo ne bibalema nga n’abasinga banyiivu olwa Shalitah okwagala omusajja azinirenga ku ntoli ze kubanga ye ‘sereebu.’\nWabula abooluganda baggwaamu amaanyi nabo bwe baazuula nga Mutaawe yali yayagala ennyo Shalitah era bwe yali akaabira ku poliisi, gye yategeereza nga bwe yamuweererako okuva mu S4 okutuuka ku yunivasite nga n’omwana gwe yazaala nga tebannasisinkana kati ateeberezebwa okuba mu siniya ey’okubiri naye y’abadde amuweerera.\n(Mutaawe yalina ku ssente ze yaggya ku kyeyo e Bungereza.) Ekisinga okubaluma kwe kuba nga baganda ba Mutaawe baamugaana okuwasa Shalitah nga tategedde nsonga yamwawula na musajja gwe yazaalamu omwana eyasooka. Shalitah alina omwana omukulu asukka emyaka 14 gwe yazaala ng’akyasoma mu siniya eyookusatu ng’ono si wa Mutaawe era ye alina abaana basatu.\nSHARITAH AGENDA MU KKOOTI;\nEnsonga bwe zaalema, Shalitah yagenda mu kkooti e Nakawa n’agisaba baawukane nga Mutaawe takyamusobola.\nShalitah yategeezezza Bukedde nti, kkooti yabakkirizza okwawukana wabula abooluganda abataayagadde kwatuukirizibwa mannya baategeezezza nti, omusango tegunnasalwa ne ku Mmande wiiki ewedde baabadde ku kkooti Shalitah bye yasabira Mutaawe ku poliisi abimuwenga buli wiiki;\n200,000/- ez’okugulira abaana emmere buli wiiki.\nFiizi z’abaana babiri. Ssente z’emmotoka etwala abaana ku ssomero.  Okubajjanjaba ne kalonda omulala.\nMutaawe okulaba ku baana, alina kukikola buli Ssande ate si mu maka gaabwe e Kyanja wabula ekifo ekirala.\nMutaawe musuubuzi w’amasimu ku kizimbe kya Zainab Aziz Emporium ku Wilson Road mu Kampala kw’agatta n’okusuubula ettaka n’amayumba.\nEttaka ly’atunda liri mu Wakiso, Mende, Kawanda n’e Kiwenda. Kyokka ery’e Kiwenda, Shalitah lye limu ku ly’ayagala kkooti emuwe agatteko n’ennyumba ku lw’abaana ba Mutaawe. Ensonda zigamba nti Mutaawe bwe yaligula yalissa mu mannya g’abaana be n’ekyapa Shalitah yakitwala dda, alinze buyinza bujjuvu.\nShalitah yaakamala emyaka mukaaga ku ttivvi nga yasookera ku Bukedde. Mu kiseera kino akola ku Delta TV ne leediyo ya Super, pulogulaamu ya Kasenda bazaana akawungeezi. Agamba nti ‘Mazzi mawanvu’ erinnya lye yeetuuma bwe yali akyakola ku Metro FM ng’ayagala nnyo okugenda ewala mu by’akola ng’amazzi amawanvu.\nAlina ne saluuni, Shalitah Hair Clinic ku Nasser road. Bwe yagattibwa ne mutaawe erya Namusoke n’alita n’afuuka Mutaawe.\nEyali Omusiraamu yadda mu Bukrisitaayo ne yeggyako n’erya Sharitah n’afuuka Charlotte kyokka ng’ebiseera ebisinga anyumirwa okweyita Shanitah ng’aggyeeko ‘r’ n’agisikiza ‘n’.\nEmbaga ye y’emu ku zikyasinze okunnyuma olw’okuseeyeeyeza ku nnyanja e Kawuku Victoria Park ku lw’e Ntebe gye yali nga bwe bawuubira ku bagegenyi baabwe omwali ne Gen. Katumba Wamala eyabakubiriza okwekuuma.\nEbyo okubaawo, yasooka kwanjula Mutaawe mu July wa 2010 Ng’emikolo gyakaggwa, Shalitah yategeeza Saturday Vision nti, okusisinkana Mutaawe yali alowooza nti agenze kumukuula yeekanga musajja mukkakkamu, omulungi asaana okufumbirwa n’akikola.\nEmbaga okubaawo, nga balina omwana omu omulala yali wa mbaga.\nBASEREEBU ABAKAZI ABAZZE BALEMWA OBUFUMBO\nCindy mu February wa 2015 yayawukana ne bba, Mario Brunette ng’agamba nti mulimba nnyo. Sophie Nantongo yanoba ewa Abdul Mumiru Kagoma n’afumbirwa Sam Ssimbwa mu 2011 ate mu 2012 ne bakola okwanjula.\nIryn Namubiru ne bba, Frank Morel baayawukana mu October wa 2012 ng’amulumiriza okumukuba.\nStecia Mayanja yanoba mu maka ga Fred Kitaka mu October wa 2012 n’afumbirwa Abdul Mubiru mu 2015.\nDr. Tee yalemagana ne Betty Mpologoma n’awasa Grace Malayika ate naye n’amulemwa n’awasa Mariane Bashabire ali ku kyeyo e Bungereza.\nJuliana Kanyomozi yayawukana ne Amon Lukwago\n Cindy mu February wa 2015 yayawukana ne bba, Mario Brunette ng’agamba nti mulimba nnyo.  Sophie Nantongo yanoba ewa Abdul Mumiru Kagoma n’afumbirwa Sam Ssimbwa mu 2011 ate mu 2012 ne bakola okwanjula.  Iryn Namubiru ne bba, Frank Morel baayawukana mu October wa 2012 ng’amulumiriza okumukuba.  Stecia Mayanja yanoba mu maka ga Fred Kitaka mu October wa 2012 n’afumbirwa Abdul Mubiru mu 2015.  Dr. Tee yalemagana ne Betty Mpologoma n’awasa Grace Malayika ate naye n’amulemwa n’awasa Mariane Bashabire ali ku kyeyo e Bungereza.  Juliana Kanyomozi yayawukana ne Amon Lukwago BASEREEBU ABAKAZI ABAZZE BALEMWA OBUFUMBO\nMuseveni mumusiibule - Tumukunde\nAba People Power beekengedde Lt. Gen. Henry Tumukunde


Bukedde Online - Namirembe esonze ettoffaali okuzimba ettendekero ly'abaawule\nKanaabe bamukutte asinda omukwano ne muk'o...\nBishop Luwalira ng'akwasibwa ensimbi\nNG’OMU ku kaweefube ow’okuddabiriza ettendekero ly’abaawule erya Martyrs seminary Namugongo n’ettendekero ly'abasomesa erya Bulopa TTC,obulabirizi bwe Namirembe bwongedde okusonda ettoffaali okusobola okuyambako ku kirimu gino.\nOlunaku lw’eggulo omulabirizi w’e Namirembe Rt Rev Wilberforce Kityo Luwalira yeyakulembeddemu omulimu guno mu kkanisa ez’enjawulo ezikola obusumba bw’e Nansana ng’ali wamu n’omusumba w’obusumba bw’e Nansana Rev James Bukomeko ssaako ababulizi mu kkanisa ez’enjawulo.\nBp.Luwalira yatandikidde ku kkanisa y’obusumba bwe Nansana eya St Stephen gye baaweredde ensimbi ezaasobye mu bukadde 6 nga kuno omubaka wa munisipaali ya Nansana Wakayima Musoke Nsereko obusawo bwa seminti 15 okuddukirira omulimu guno.\nWano Bp.Luwalira weyasabidde abantu okuwaayo nga tebakakiddwa mu kuddukanya emirimu gya mukama kibayambe okuwonya ensonyi eri abo ababa babakyaliddeko.\nOluvannyuma omulabirizi yasabidde abayizi abagenda okutuula ebibuuzo byabwe eby’ekibiina eky’omusanvu ku ssomero ly’obusumba era wano we yabasabidde okufaayo okusoma ennyo ebibasomeseddwa kibayambe okuyita obulungi bye bagenda okukola kitangaaze ku biseera byabwe eby’omumaaso.\nOmulabirizi yeyongeddeyo ku kkanisa ya St.Luke e Nabweru gye baamutikkidde ettoffaali lya kakadde kamu n’emitwalo 70 olwo ne yeyongerayo ku kkanisa ya St.Johns e Kibwa gye baamutikkidde ettafaali lya kakadde kamu n’ekitundu era wano weyasabidde abakkiriza okukola emirimu gya mukama okutandikira ku kkanisa okutuukira ddala ku busabalabirizi.\nOmulabirizi yeyongeddeyo ku kkanisa ya St Mark Kakumba e Wamala abakkiriza gye baamuweredde akakadde kamu n’ensimbi ezigwamu era nabebaza okukoganira awamu naye mu buli mbeera.\nYayongedde n'ategeeza nti nga yakayingira yatandikira ku lutikko y’e Namirembe olwo nadda ku bintiu ebirara eby’obulabirizi era nga wano weyakutiridde abakkiriza okusooka okufangayo ku mirimu gy’ekkanisa olwo ebirara biddeko.\nKkwaaya zisindanye mu nnyimba z'amaloboozi e Namirembe


Bukedde Online - Okuwangula kwa Trump kweraliikirizza Abasiraamu n'abali ku kyeyo mu Amerika\nMu nnaku 100 ezisooka, Nnaggagga Trump yategeeza nti agenda kuba ng’azizza Amerika ku ntikko nga buli Mumerika w’ali amwenya Abaawulira Trump ng’alangirira by’agenda okukola mu nnaku ze 100 nga Pulezidenti wa Amerika katono bafe enseko kubanga ekyo kye kiseera, Trump lwe yali yeekwata ku bisubi nga Hillary Clinton ky’amukola mu kalulu, enkoko baana.\nAbaddugavu n’abawagizi ba Hillary Clinton nga banakuwavu olw’ebyavudde mu kalulu.\nNGA October 22, 2016, Donald Trump yakuba olukuηηaana mu kibuga Gettysburg mu ssaza ly’e Pennsylvania n’alangirira ebintu by’asookerako mu nnaku ze 100 ezinaasooka mu White House nga Pulezidenti wa Amerika.\nOlwo, waali wabula ennaku 16 okutuuka ku lunaku lw’okulonda, ng’okunoonyereza ku balonzi kulaga nti Hillary akalulu yakawangula dda, asigadde kulangirirwa ng’omukazi asoose mu byafaayo bya Amerika okulya obwapulezidenti.\nTrump waakulayizibwa nga Pulezidenti wa Amerika owa 45 nga January 20, 2017, atandike okukulembera ensi esinga amaanyi. Bino Trump by’asookerako:\nMu lukuηηaana lw’e Gettysburg, Trump yategeezezza nti mu ssaawa 24 ezisooka ng’atudde mu Oval Office (Ofiisi ya Pulezidenti wa Amerika), agenda kusooka kuyita ebiragiro ebiyitibwa “ Executive Orders”, ng’asazaamu kye yayita kacica wa Pulezidenti Barack Obama gw’akoze mu myaka omunaana nga Pulezidenti wa Amerika.\nObama, okufaananako nga ba Pulezidenti abalala, alina ebintu bye yeenyumirizaamu by’akoze ne byataddewo mu Amerika bye yandyagadde okukuumibwa , kyokka bino, Trump by’agenda okusookerako okusuula mu kasero.\nEkimu ku bintu bya Obama by’ataddewo ly’etteeka ery’ebyafaayo ku by’obulamu, eriyitibwa “The Patient Protection and Affordable Care Act” eyakazibwako erya Obama Care, Pulezidenti Obama lye yassaako omukono nga March 23, 2010 wakati mu kuwakanyizibwa naddala ab’ekibiina kya Republican omuli ne Trump.\nNg’oggyeeko etteeka eryo, ebirala Obama by’akoze kyokka nga Trump agenda kubisazaamu ze ndagaano ez’ebyobusuubuzi n’amawanga amalala okuli n’eya Trans-Pacifi c Partnership (TPP), endagaano ya Nukiriya ne Iran, okusala ku misolo naddala amakampuni amatonotono, enkyukakyuka mu katale k’emigabo n’ensimbi akayitibwa Wall Street, endagaano ewaliriza amawanga agalina ebyokulwanyisa ebya Nukiriya okubikendeezaako, endaagaano ku butunde bw’ensi n’ebirala.\nBino, Trump yeerayiridde okubisazaamu kubanga bifeebezza nnyo Amerika naddala ekifo kyayo ng’ensi esinga amaanyi mu nsi yonna, Vladimir Putin owa Russia n’atuuka n’okugikinako.\nMu kampeyini ze zonna, Trump azze akyogera lenye nti olulinnya mu ntebe, abagwiira abasoba mu bukadde 11 abali mu Amerika mu bukyamu banoonye we bayita. Abagwira, Trump be yeeweredde okutikka abagobe mu Amerika, abasinga bava mu mawanga aga South Amerika, ne Afrika nga tebalina biwandiiko bibakkiriza kubeera mu Amerika kubanga baayingirayo mu bukyamu nga banoonya emirimu.\nAb’ekibiina kya Republican abasinga obungi bawagira enteekateeka za Trump okugoba abagwiIra mu Amerika obuwanguzi aba Repulezidenti bwe baafunye mu Palamenti za Amerika zombi bulaga nti ebintu si birungi eri Abagwiira. Eno y’ensonga lwaki abantu abalina omusaayi gw’Abafrika, Latino, Hispanics n’abalala tebaamuwadde kalulu.\nEKISENGE WAKATI WA AMERIKA NE MEXICO\nTrump azze akyogera lunye nti tagenda kukkiriza ba Mexico kusala nsalo okuyingira Amerika era yasuubizza okuzimba bbugwe ku nsalo ya Amerika ne Mexico.\nTrump agamba nti aba Mexico bakwasi b’abakazi era banywi ba njaga. Okumanya Trump ajooga, yategeeza nti ekisenge ekyo, aba Mexico be bagenda okukisasulira\nBwe yali yaakalangira nti agenda kwesimbawo ku bwapulezidenti mu June 2015, Trump yawuniikiriza ensi bwe yategeeza nti ng’afuuse Pulezidenti, agenda kuyisa ekiragiro ekiwera Abasiraamu okulinnya ekigere mu Amerika.\nTrump teyakoma ku kuwera okugaana Abasiraamu okuyingira mu Amerika wabula yategeeza nti n’Abasiraamu abasangiddwa mu Amerika, agenda kubassaako etteeka nga tewali akkirizibwa kuva mu ssaza limu kudda mu ssaza ddala okuggyako ng’asoose okufuna olukusa okuva mu b’amateeka .\nAmerika erimu Abasiraamu obukadde busatu n’ekitundu.\nMu ‘Dibeeti’ yaabwe eyasembyeyo ne Clinton, Trump yategeeza nti olutuuka mu White House, agenda kulagira Minisita we ow’ebyamateeka , okulonda abakugu okukola okunoonyereza ku Hillary Clinton ku mivuyo gye yakola bwe yali Minisita wa Amerika ow’ensonga Ezebweru.\nTrump azze akyogera lunye nti Clinton mumenyi w’amateeka asaana kubeera mu kkomera.\nCHINA ENNEERINDE- TRUMP\nEkimu ku bigenda okujjukirwa ku bukulembeze bwa Obama, kwe kunnyulula Amerika okuva mu katuubagiro ak’ebyenfuna n’okulwanyisa ebbula ly’emirimu.\nObama, alina endagaano ez’ebyobusuubuzi z’akoze n’amawanga agebweru omuli China mu kaweefube w’okusitula ebyenfuna bya Amerika wabula Trump agamba nti endagaano ezo ziyambye China so ssi Amerika era egenda kuzisazaamu. Agamba nti China erina okusasula Amerika olw’okukola bizinensi zaayo mu Amerika.\nWaliwo okutya mu bantu nti Trump agenda kuwakula entalo mu bukulembeze bwe kubanga eyo y’enkola ya Bannakibiina kya Republican okulwanalwana entalo.\nTrump azze asuubiza nti alina enteekateeka ey’okumalawo olutalo lw’omu Syria ng’ayita mu kukolagana ne Pulezidenti wa Russia, Vladimir Putin okusesebbula abatujju b’ekibinja kya Islamic State.\nKu lulwayisa ba Islamic State, Trump ayinza okugaziya olutalo n’atuuka ne mu Iran egambibwa nti y’emu ku nsi eziwagira abatujju.\nOkulondebwa kwa Trump era kutadde mu kattu omukago gwa NATO, Amerika mw’eyita okukolagana n’amawanga ag’omu Bulaaya okulwana entalo n’okukuuma obutebenkevu mu nsi wabula Trump agamba nti aba NATO banyunyunta Abamerika , n’awera nti ensi ezimu eziri mu NATO, Amerika tejja kuziyamba ssinga zinaalumbibwa.\nEBY’OKULWANIRIRA OBUTONDE TRUMP SI BY’ALIKO\nTrump azze agamba nti ng’afuuse Pulezidenti wa Amerika, agenda kusazaamu pulogulaamu zonna eza gavumenti okussa ensimbi mu by’obutonde n’agamba nti ebyogerwa nti enkyukakyuka ey’obudde erina obulabe , ebyo biboozi bya China.\nObuwanguzi bwa Nnaggagga Donald John Trump obw’ebyewuunyo buyuguumizza ensi. Ebbeeyi y’ensimbi ez’amawanga amenene n’emigabo mu butale obw’ensimbi bigudde, akabonero akalaga nti ensi erina okwekengera okw’amaanyi olw’okulondwa kwa Trump.\nTrump, 70 omu ku basajja abasinga obugagga mu Amerika yawangudde akalulu ka Amerika ak’ebyafaayo bwe yamezze Hillary Rodham Clinton 69, ensi yonna gwe yabadde esuubira okuwangula. Kigambibwa nti Muky.\nClinton yayozezza ku mmunye ebintu bwe byefudde. Pulezidenti Barack Obama ne mukyala we Michelle Obama abakoze buli ekisoboka okunoonyeza Clinton akalulu bagambibwa okuba nga banyiivu olw’omusajja gwe babadde bayita ekinene kya wanga okuwangula akalulu.\nTrump yawangudde akalulu mu ngeri eyeewunyisizza n’abeekibiina kye ekya Republican abamu abaali baamuvaamu.\nYakuηηaanyizza obululu obusukka mu bukadde 58 songa Clinton yafunye obululu obusoba mu bukadde 57.\nWadde okuvuganya wakati wa Trump ne Clinton kwabadde kwa maanyi bw’ogeraageranya obululu obukadde 58 bwe yafunye ku bwa Clinton obukadde 57, Trump yakubidde wala nnyo Clinton mu bululu obwa Electoral Votes, obusalawo ani awangula obwa Pulezidenti wa Amerika.\nKu bululu 538 obwa Electoral Votes, Trump yakukumbyeeko 289, Clinton n’afuna 218. Omuntu yenna okuwangula obwa Pulezidenti, ateekwa okufuna obululu 270 okudda waggulu. Trump okumegga Clinton, kyaddiridde obuwanguzi obw’amaanyi bwe yafunye mu masaza ag’enkizo munaana; Florida, Iowa, Michigan, , New Hampshire, North Carolina, Ohio, Pennsylvania, ne Wisconsin ge yagasse ku masaza agamanyiddwa nti ga Bannakibiina kya Republican.\n'State House' ekozesa amazzi ga bukadde 6 buli lunaku!\nDr. Lwanga asabye Gavt. esse mu nkola bye yeeyamye ku Buganda\nSsaabasumba asabye abasibe bayimbulwe\nSsaabasumba alaajanidde ababodaboda ku kuvugisa ekimama


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Tito 1\nEbbaluwa ya Pawulo Omutukuvu eri\n1 Pawulo omuweereza wa Katonda, era omutume wa Yesu Kristo ng’okukkiriza kw’abalonde ba Katonda bwe kuli n’okutegeera amazima agali mu kutya Katonda, 2 ebyesigamye ku kusuubira okw’obulamu obutaggwaawo, Katonda ow’amazima kwe yasuubiza ng’ebiro eby’emirembe n’emirembe tebinnabaawo, 3 naye mu ntuuko zaabyo, yayolesa ekigambo kye mu kubuulira Enjiri, kwe nateresebwa ng’ekiragiro kya Katonda Omulokozi waffe bwe kiri, 4 eri Tito omwana wange ddala ng’okukkiriza kwaffe ffenna okwa awamu bwe kuli, n’ekisa n’emirembe ebiva eri Katonda Kitaffe ne Kristo Yesu omulokozi waffe.\n5 Kyennava nkuleka mu Kuleete, olyoke otereeze ebyo ebyetaaga okutereeza, era otekewo n’abakadde* abakadde kitegeeza abantu abakulu mu kukkiriza abateekebwamu ekitiibwa abayinza okulondebwa ku nkiiko z’amakkanisa b’ekkanisa mu buli kibuga, nga bwe nakulagira. 6 Omuntu ateekwa okuba nga taliiko kya kunenyezebwa, nga musajja alina omukazi omu, era nga n’abaana baabwe bakkiriza, nga tebalina kibi kiyinza kuboogerwako era nga tebeenyigira mu bikolwa bya buseegu oba mu bujeemu. 7 Omulabirizi kimugwanira okuba nga taliiko kya kunenyezebwa ng’omuwanika wa Katonda, nga si mukakanyavu, nga si wa busungu, nga si mutamiivu, nga si mukambwe, nga teyeegomba kufuna magoba mu bukuusa 8 naye ayaniriza abagenyi, ayagala okukola obulungi, omutegeevu, nga mwenkanya, nga mutukuvu, era ng’amanyi okwefuga. 9 Ateekwa okuba omuntu anywerera ku kigambo ekyesigwa, alyoke asobole okunnyonnyola abantu enjigiriza entuufu, n’okulaga obukyamu bw’abo abagiwakanya.\n*1:5 abakadde kitegeeza abantu abakulu mu kukkiriza abateekebwamu ekitiibwa abayinza okulondebwa ku nkiiko z’amakkanisa


Bukedde Online - Endabirira y'olusuku ekuyamba okulufunamu\nEndabirira y'olusuku ekuyamba okulufunamu\nEngeri Omuyimbi Stecia Mayanja gyazze attunka ne laavu\nBayizi bannange abanjeeya bankyaya okumira...\nBy'olina okukolera olusuku lwo okusobola okulufunamu ssente nga terunnakutuka\nOmu ku bakozi b'omusumba Mukiibi ng'asigula endu\nNg'emirimu emirala bwe gyetaaga okutetenkanya okusobola okufunamu ekiwera n'obulimi naddala ku nsuku bwe kyetaagisa.\nOmusumba Steven Mukiibi, ow'e Kateera God's Grace Church e Kateera mu ggombolola y'e Bukomero mu disitulikiti y'e Kiboga ku gw'obuweereza agattako okulima ebitooke bya mpologoma, agamba nti okufuna mu lusuku olina okulukolerera ennyo era annyonnyola bw'akikola.\nOmuntu yenna asimbye olusuku alina okukimanya nti kizibu okulusussa emyaka etaano nga lukyakuwa kinene. Noolwwekyo olina okulukolerera ennyo okulaba ng'olufunamu kye weetaaga waakiri mu myaka esatu.\nOmusumba Mukiibi ng'alaga enkota y'ettooke mu lusuku lwe\nMu biseera by'enkuba ebitooke bizaala nnyo, wabula abasinga ebitooke bye baba tebaagala batema biteme ne babibikkisa kyokka nga waliwo abasobola okubibagulako ne babawaamu ssente.\nMukiibi agamba nti, endu y'ekitooke egula wakati wa 1,000/- ne 3,000/- okusinziira ku kika ky'ebitooke n'obulungi bwabyo kino kitegeeza ssinga otema endu 100 oba osse emitwalo egiri wakati wa 10 ne 30 gye wandifunye.\nEnsonga lwaki abantu abamu tebaagala kusigula nsukusa\nAbantu abamu bagamba nti, okusigula ensukusa kitta olusuku naye ssinga oba okikoze bulungi osobola obutakosa bitooke.\nEngeri gy'oyinza okusigula endu n'otakosa bitooke\n1. Ebitooke birina kusigulwa mu biseera bya nkuba mwokka kubanga mu budde buno ekitooke kiba kirina emmere emala era kiba kyeyagala bulungi nga ne bw'oba okisiguddeko endu tekikosebwa ate kisobola okuddamu ne kizaala bulungi.\n2. Bw'oba osigula ensukusa, weewale okukozesa enkumbi, kozesa nsuululu kubanga yo tekosa mirandira gya kitooke ate weeyambise oludda oluliko akasongezo lw'otojja kutta bitooke byo.\n3. Sigulamu ebitooke ebito naddala ebitasukka ffuuti nnya, ebyo bibeera tebinnakakata ate n'enkolokolo yaabyo ebeera tennaguma noolwekyo tekyetaagisa kuyiikuula kinnya kigazi n'okutema ewala ku nkolokolo y'ekitooke ekikulu ng'oggyako endu.\nMusumba Mukiibi n'omu ku bakozi be nga balaga endu ze basigudde ezigenda okutundibwa\n4. Olusuku ssinga luba luwezezza emyaka ebiri oba esatu, manya nti lutandise okukaddiwa era ng'ali mu bizinensi osobola okutandika okusalamu endagala ez'okutunda.\nWabula kino okikola bulungi waakiri mu mwaka bw'osalamu emirundi ena kiba tekikosa era we lutuukira okukutuka okuggwaawo nga naawe osobodde okufunamu ensimbi.\nNaye bwe weesiba ku matooke gokka oyinza okwekanga ng'okoleredde kulabirira lusuku lwokka, awo abamu we bagwiira ekibalo ne batuuka n'okugamba nti, ensuku tezifuna.\nJjukira endu tezigwa katale n'endagala kye kimu naye amatooke wabeerawo lwe gakka ebbeeyi mu biseera by'ekyengera ssinga oba weesigamye ku kutunda matooke gokka oyinza okufuna ekitono.\nOmusumba Steven Mukiibi\nBakunyizza Zari ku katambi k'obuseegu akaalabikira ku yintaneeti\nGavt. tennaggya nta mu by''akatambi ka Desire - Lokodo\nOwa FACO yankaka omukwono ne ngaana n'ankwata ku katambi


Bukedde Online - Eyali muninkiini wa Kaweesi atabuse lwa kumusibira mu nju\nEyali muninkiini wa Kaweesi atabuse lwa kumusibira mu nju\nEbitongole bya gavumenti bigattiddwa ku birala...\n'Abalimi musige ebirime, enkuba etandise'...\nCHRISTINE Mbabazi, w’omugenzi Andrew Felix Kaweesi, awawaabidde Gavumenti olw’okumusibira awaka okumala omwaka mulamba nga tatambula wadde okugenda mu ddwaaliro.\nMbabazi eyali muninkini w'omugenzi Kaweesi\nBya ALICE NAMUTEBI ne VIVIEN NAKITENDE\nMbabazi ayagala kkooti eragire bamuleke alye butaala, akole emirimu gye n’okulabirira abaana kubanga n’eby’okusoma baabivaako.\nYayise mu munnamateeka we Ladislus Rwakafuzi, omusango n’agutwala mu Kkooti Enkulu gye yasabye eragire bamutwale mu kkooti bwe wabaawo omusango gwe bamuvunaana.\nMu mpaaba, Mbabazi agamba nti okuva nga September 15, 2017, baamusibira mu nnyumba ye esangibwa e Kosovo, ku biragiro by’akulira ekitongole ekiketta munda mu ggwanga ekya ISO, Col. Kaka Bagyenda, nga takkirizibwa kufuluma kukyaza kwogera na baliraanwa wadde ku ssimu wadde okukozesa yintanenti.\nYagambye nti Col. Kaka yalagira bamusibire mu nnyumba kubanga agenda kubeera mujulizi mu musango gw’okutta Kaweesi, oba ye kennyini okuvunaanibwa.\n“ Abaana tebakyasoma kubanga bansiba nabo, sso ng’okufuna ekyokulya n’obujjanjabi lutalo lwennyini,” Mbabazi bw’annyonnyola mu mpaaba ye.\nAgattako nti enfunda z’asisinkanye pulezidenti Museveni n’abakulu ba poliisi ab’enjawulo, agezezzaako okubannyonnyola nti, Kaweesi yali mukwano gwe, era talina kyamanyi ku bya kufa kwe, naye bagaanye okumuleka. “ Nkooye embeera ey’okunyigirizibwa.\nNjagala nfune emirembe n’abaana bange kubanga ISO terina tteeka mwensibira,” Mbabazi bw’awunzika.\nMbabazi yakwatibwa nga kigambibwa nti alina obujulizi ku katambi obulumika abanene abaali mu lukwe lw’okutta Kaweesi, era okuva olwo akuumirwa mu nnyumba.\nNg’omusango tegunnatwalibwa mu kkooti, Dr. Livingstone Ssewanyana, ow’ekibiina ekirwanirira eddembe ly’obuntu ekya Foundation for Human Rights Initiative, yategeezezza Bukedde nti:\n“Kimenya mateeka okusibira omuntu mu nnyumba ebbanga eryo lyonna nga tawozeseddwa.”\nYagasseeko nti Mbabazi alina eddembe lye ery’okwetaaya ng’okumusibira mu nju babeera balirinnyiridde. “ Ne bw’aba alina omusango alina okusibirwa mu kifo ekimanyiddwa era ekikkirizibwa mu mateeka.\nOmuntu yenna bw’akwatibwa ng’ateeberezebwa okuzza omusango, alina okutwalibwa mu kkooti mu ssaawa 48,” Ssewanyana bw’annyonnyola, n’ayongerako nti kimenya mateeka Mbabazi okumala omwaka omulamba nga tavunaaniddwa.\n“ Lino ddembe lye lya bwebange erisangibwa mu kawaayiro 44 mu ssemateeka w’eggwanga.


Bukedde Online - Bawannyondo bazinzeeko amaka ga Abdallah Kitatta\nAbazigu balumbye owa Mobile Money ne bakuba 4 amasasi\nBAWANNYONDO ba kkooti bazinzeeko amaka g’eyali omuyima w’ekibiina kya boodabooda 2010 Abdallah Kitatta agasangibwa mu zzooni ya Masannyalaze e Najjanankumbi ne baagala okufulumya ebintu by’abantu ababeerawo.\nEkikomera omuli amaka ga Kitata(ku ddyo) ge baabadde bazze okutwala.\nSsentebe w'omu kitundu ekyo, Muhammad Ssekandi yagambye nti bawannyondo nga bayambibwako poliisi y'e Katwe baazinzeeko amaka ga Kitatta ku Lwokusatu ku ssaawa nga 4:00 ez'oku makya ne baagala okufulumya ebintu.\nSsekandi yagambye nti bano baagenze mu maka ago ne basangayo omukozi w'awaka yekka gwe baalagidde okubaggulirawo kubanga babadde balina ekiwandiiko kya kkooti ekibagoba mu nnyumba eyo.\nSsentebe yagambye nti oluvannyuma lw'okufuna amawulire nti waliwo abantu ababadde balumbye amaka ga Kitatta yasitukiddemu n'abasanga. Yagambye nti yababuuzizza kye bakola mu kitundu nga tebasoose kumutegeeza ku kujja kwabwe.\nBano baamutegeezezza nga bwe baabadde bategeezezza poliisi y'e Najjanankumbi etwala ekitundu ekyo wabula oluvannyuma lwakaseera nga basika omuguwa bakkiriza ne bava mu kikomera.\nYagambye nti okusinziira ku kye yategeddeko bawannyondo balina enkaayana n'omuntu eyaguza Kitatta ettaka okuli ennyumba eyo nga kiyinzika okuba nga ye nsonga lwaki baabadde bagobamu abantu ababadde babeeramu.\nOmu ku bantu ababadde babeera mu maka ago ayitibwa Yasin yategeezezza nti ye mupangisa era teyabaddewo awaka mu kiseera bawannyondo mwe bajjidde kubanga tebaasooka kubagamba nti bajja.\nOmwogezi wa poliisi mu Kampala n'emiriraano, Patrick Onyango yategeezezza nti kituufu bawannyondo baagenze mu maka ga Kitatta nga bayambibwako poliisi y'e Kibuye ne baagala okutuukiriza ekiragiro kya kkooti naye ne balemesebwa.\nMinisita agobye obukulembeze bw'akatale k'e Nakawa


Waliwo essuubi Muteesa I Royal University okugulawo nate mu December, Vice Chancellor omupya ayinza okuyingirawo esaaawa yonna « BugandaWatch\nBuganda, Diaspora, Events, Headlines, News, People, Youth\nabayizi, baganda, buganda, charles, corruption, government, kabaka, kwediima, muteesa, news, royal, strike, student, teachers, Uganda, university\nAbasomesa n’abakozi ba Muteesa I Royal University (MRU), basisinkanye ku ttabi lya univasite eno ery’eKakeeka Mengo nga 17 November 2017. Mu nsisinkano eno, bakkaanyizza okudda ku mirimu gyabwe nga 2 December 2017, ng’olukiiko olutwala university bwelwategeeza, singa ensonga ezabaviirako okwediima zinaaba zikoleddwako.\nEnsonga gyebasinze okusimbako essira ye ya Vice Chancellor aliwo, Prof. Arthur Serwanga okumala okugenda. Bategezeezza nti ssi betegefu kudda ku mirimu nga Prof. Serwanga tannagobwa oba okulekulira.\nAbasomesa n’Abakozi bagamba nti Prof. Serwanga adibaze univasite, nga otwaaliddemu n’enkolagana wakati wa basomesa n’abayizi. Kale kizibu gyebali okuddamu okukolagana naye. Ku ky’omusaala gwebabanja ogw’emyezi 4, bategezeezza nti betegefu okuteesa ne vice chancellor omupya yenna ku ngeri y’okubasasula era ng’ekyo tekibagaana kudda ku mirimu.\nEsuubi nti MRU yandiggulwa nga 2 December 2017 lyeyongeddeko nga kitegerekese nti ku lwa 17 December 2017, ne Katikkiro Mayiga,yayogedde ku Associate Prof. Umar Ahmed Kasule nga, “Vice Chancellor wa Muteesa I Royal University ow’ekiseera”. Kino Mayiga yakikoledde mu lusirika lw’aba minisita, abakulu be bitongole n’aba Masaza mu Buganda olwabuli mwaka, olwatudde e Ndejje mu Bulemeezi. Tekyategerekese oba Prof. Kasule anayanjulwa ddi mu butongole.


Bukedde Online - Olutalo lwa Muhangi ne Drake luzzeemu ku ttaka lwa Qualicel, Amasasi ganyoose!\nStabua Natooro baamukubye!\nOmusomesa bamuyiiridde asidi n'abaana be...\nDrake Lubega ku kkono ate ku ddyo ye Charles Muhangi bano bakaayanira bwannanyini ttaka okuli ppaaka ya Bbaasi n'ekizimbe kya Qualicel\nABASERIKALE basumuludde amasasi n’embwa wakati mu kibuga ng’abagagga basatu balwanira ebizimbe ebitudde ku ttaka lya bbaasi za Qualicel e Nakivubo. Omugagga wa bbaasi Charles Muhangi olwafunye ebbaluwa eyassiddwaako omukono gwa Charity Nabasa ku lwa Ssaabaluhhamya wa Gavumenti mu by'amateeka n’awerekerwa poliisi n’akwasibwa ettaka.\nWakati mu kwagala okutwaliramu ebizimbe bya Drake Lubega n’ekya Mansoor Matovu (Yanga) nga batandise n’okukyusa kkufulu, abaserikale b’abagagga (Lubega ne Yanga) baabawakanyizza. Baabateeredde embwa. Poliisi wakati mu kwetaasa n’esumulula amasasi agaasaanikidde ekibuga n’okubunyisa abasuubuzi emiwabo.\nOmu ku bakulembeze b’abasuubuzi mu kitundu ekyo Ibrahim Mboowa yategeezezza nti, “Zaabade ssaawa nga 1:30 ey'akawungeezi abaserikale abakuuma ekizimbe kya Nabukeera ne bayingirawo n’embwa nga bagamba nti baagala kunyweza byakwerinda by’ekifo kino. Aba Muhangi baabadde bakyabannyonnyola ng’ekifo kino bwe kyabadde mu mikono gyabwe ne babateeera embwa ekintu ekyabasaanudde ne basumulula amasasi olwo abakuumi ba Yanga n’abasuubuzi abaabaddewo ne babuna emiwabo”.\nAte abalala abakolera mu bizimbe okuli ekya Nabukeera ne Qualicel basattira olw’ebiragiro ebipya ebyabaweeredwa omugagga Charles Muhangi nga yaakamala okweddiza ettaka okutudde ebizimbe bino.\nOBUKWAKKULIZO Ekiwandiiko kya Muhangi kitegeezezza abasuubuzi nti buli omu addemu yeewandiise mu ofiisi ya Horizon ne ssente 200,000/-. okweyanjula mu ofiisi eyo ate basasule ne ssente z’obupangisa mu bbanga ttono. Kino kisattizza abasuubuzi nga batya nti bakyayinza okuzisasula ate Muhangi n'addamu okusiguukululwa mu kifo kino nga bwe baabakola okusooka ate nga baasasula dda Lubega. Wabula Drake Lubega yeewuunyizza Muhangi okwagala okubba abasuubuzi. “Oyo hhenda kumuggulako omusango gw’okumenya ebiragiro bya kkooti.\nEmisango gyonna gyavaayo dda mu kkooti era ebiwandiiko bye nnina bimenyawo ebya Muhangi naye yabuzaabuzizza poliisi n’emuyingiza paaka yange. hhenda kumugobako ate andiyirire buwumbi era ndabula abasuubuzi okwegendereza okubuzaabuzibwa", Lubega bwe yagambye. Ate Yanga yategeezezza nti eryo ttaka lyabwe era yeewuunya Muhangi okulowooza nti bayinza okumuzimbira akeedi ye n’akozesa akabaluwa okutwala ebizimbe byabwe. “Gundi oyo tamanyi ppeesa lye yanyize.\nAwo waliwo ebyapa era ekyapa tekimala gasazibwamu. Mmulabula tazannyira ku bizimbe byaffe kubanga tamanyi muliro gw'asaagirako", Yanga bwe yagambye.\nENTALO KU TTAKA LINO Entalo ku ttaka liwa Qualicel Bus Terminal zikulungudde emyaaka 14 ng’abagagga babiri okuli Drake Lubega ne Charles Muhangi buli omu tatunula ku munne. Drake Lubega okusinziira ku biwandiiko by’alina awaga nti, Muhangi ne bwe yeetooloola atya mu ofiisi za Gavumenti ez’enjawulo tasobola kumutwalako ttaka eryo.\nAte Muhangi naye awera nti babadde baamulemesa dda okulinnya ku ttaka naye nga bw’alizzeeko buli ekiririko kimuddidde. Mu 2002, KCCA eyali KCC ekiseera ekyo yakkiriza okuguza ettaka mu nkola ya liizi kkampuni mwenda ezeegatta ne zikola ekibiina kimu ekiyitibwa Uganda Bus Operators Association (UBOA) oluvannyuma gye baafuula kkampuni eyitibwa UBOA Investments Ltd. Kkampuni zino kwaliko Lowi Road way Ltd, Long Freighters Ltd, Kyn and Reyne Investments, Horizon Coaches Ltd., Kabonesa Investments Ltd., Travelers Choice Ltd., Hajj Asuman Junju and Sons Ltd., UBOA Central Ltd. ne Global Technical Works Ltd. Okusika omuguwa kwasooka mu bakulira kkampuni zino zennyini abamu nga balumiriza bannaabwe okwekomya ettaka n’obuyinza bwonna ku nzirukanya ya ppaaka ya bbaasi ate ng'ettaka lyabwe bonna. Ekiseera ekyo kkampuni ya Horizon Coaches Ltd. ye yali eddukanya ppaaka ya bbaasi. Ku ttaka eryo eriweza yiika bbiri, kwaliko akatale akayitibwa aka Katimba ng’akatale ako kaali ka kiseera. Akatale kaasendebwa era ekibangirizi we kaali kkampuni ya UBOA Investments Ltd. n’etundawo. Yaguzaawo John Bosco Muwonge, John Ssebalamu ne Christine Nabukeera era ne bazimbawo ebizimbe okuli Premium n’ebirala era eyo teri nkaayana.\nOkutunda ekitundu ky’ettaka lino tekyasanyusa abamu ku bakulira kkampuni ez'enjawulo ezeegattaKCC n'eziwa ettaka. Baali bakyayogera ku butunzi obwo ate ne bawulira ebigambibwa nti kkampuni ya Total nayo baagisaliddeko ekitundu ezimbeko essundiro ly’amafuta.\nKino kyatabula abakulira kkampuni endala omunaana ezeegatta bagule ettaka eryo. Baalumiriza nti okutunda abamu tebaategeezebwa era kigambibwa nti baatuula ne basalawo nti ettaka eryo balitunde kubanga n’emyaka gya liizi etaano KCC gye yali ebawadde nga gikunukkiriza okuggwaako. Mu 2005, abakulira kkampuni munaana baatuula nga munnaabwe owa kkampuni ya Horizon Coaches Ltd. taliiwo ng’afunidde ebizibu e Mbarara gye yali aggaliddwa mu kkomera ne basalawo okunoonya omugagga atwale ettaka balitaase okuddayo mu KCC.\nKCC yali ebataddeko akakwakkulizo nti bwe balemererwa okukulaakulanya ettaka eryo mu myaka etaano liizi bagenda kugibaggyako. Baafuna omugagga Drake Lubega naye eyakkiriza okuligula.\nNga December 23 2005, kkampuni musanvu ku kkampuni mwenda zaaguza Drake Lubega ettaka. Eno ye yali entandikwa y’olutalo wakati wa Drake Lubega ne Charles Muhangi. Muhangi yawakanya obutunzi buno nti bwakolebwa taliiwo era emigabo gye gyonna gyabalibwamu ssente naye byonna n’abigaana.\nLubega olwasasula ettaka ssente ezisoba mu buwumbi butaano buli kkampuni. Mu ggandaalo lya Ssekukkulu yamenya ebiyumba by’abasaabaze ebyaliko ekitundu ekimu n’azimbako ebizimbe bya Qualicel Bus Terminal era n’aguzaako ne mugagga munne Mansoor Matovu (Yanga) naye eyazimbako akeedi ya Nabukeera Plaza. Mu 2006 Muhangi yamulumba n’ayagala okuwambawo kyokka n’amulemesa era okuzimba ku ppaaka awo amasasi gaanyooka. Drake Lubega yamumegga n’azimba n’amaliriza byonna ku biragiro bya kkooti.\nMu 2007 Muhangi yaggulawo omusango n’afuna ekiragiro. Yayingira mu ppaaka n’amalamu omwezi ng’asolooza kyokka Drake n’addayo mu kkooti era n’amufulumya. Oluvannyuma baafulumya lipooti okuva mu ofiisi ya Pulezidenti ekola ku by’ettaka ng'eragira nti waaliwo ensobi eyakolebwa mu kukyusa obwannannyini bw’ettaka okuva mu mikono kya UBOA Investments Ltd. era ebyapa biddemu byekebejjebwe. Kino kyawa Muhangi amaanyi n’ayagala okuddayo ku ttaka era n’agobwa ng’ateekwa kuggulawo musango mu Kkooti Enkulu n’eragira nti ebyapa bisazibwemu kubanga kkooti y’erina obuyinza okulagira ku byapa.\nLubega yafuna ekiragiro kya kkooti ekinyweza ettaka lye. Mu 2011, Lubega yeekubira enduulu mu kkooti ya Ssemateeka ng’awakanya lipooti eyali ekoleddwa ku ttaka okwemulugunya ne bakugoba era olutalo ne lubeerawo lunene. Drake Lubega yajulira mu kkooti Ensukkulumu era abalamuzi bataano ne batuula ne balagira nti bakkiriziganye.\nWaliwo ekiwandiiko ekiriko omukono gwa Drake Lubega ne looya we Abdul Kirumira, Charles Muhangi ne balooya be. Nga July 2017 , Muhangi yawandiikira omuwandiisi wa kkooti Ejulirwamu ng’amutegeeza nti ssente z’engassi yazifuna kati ayagala kiragiro ayingire ku ttaka lye.\nOmuwandiisi wa kkooti Ejulirwamu Deo Nizeyimana yawandiikira omulamuzi Remy Kasule amuwabule ng’amugattiddeko okukkiriziganya okwali mu kkooti nga Lubega aggyayo omusango nga July 22 2016.\nOmulamuzi Remmy Kasule yawabula Ssaabawandiisi wa kkooti Deo Nizeyimana nti ekiragiro kyokka ekiteekeddwa okussibwa mu kkooti kusasula ssente ezaakozesebwa mu kkooti naye amateeka tegakkiriza kuddiza Muhangi ttaka. Muhangi yalemerako okusaba ekiragiro kya kkooti era ebbaluwa nnyingi nga ziva mu ofiisi ya Ssaabaluhhamya wa Gavumenti ku by’amateeka zaafuluma ng’omu bwe bamuwandiikira nga n’omulala bamuwa.\nOlutalo lwakoma okuwulirwa nga July 21, 2017 omumyuka wa Ssaabawolereza wa Gavumenti Mwesigwa Rukutana bwe yawandiika ebbaluwa ng’erimu ebiragiro byonna ebizze bifulumizibwa okuva 2011 era n’alagira nti tewali kiragiro kya kkooti kikkiriza Muhangi kuyingira ku ttaka nti embeera esigale nga bw'eri.


Bukedde Online - Gaddafi bamukubye ne yeesasuza ku bayeekera\nGaddafi bamukubye ne yeesasuza ku bayeekera\nOmuyizi eyakubwa essassi mu kwekalakaasa limuggyiddwamu\nAbakulira abeekalakaasa beeyanjulidde Poliisi\nAdded 27th April 2011\nOlutalo luno olwatandise ku Mmande okutuusa eggulo lwayogeddwaako ngâ€™abajaasi ba Gaddafi lwe baasinze okukuba ebikompola ku Misrata kubanga baatandise mu matulutulu ne bazibya obudde era abatuuze bangi mu kibuga kino tebaafulumye mu maka gaabwe.\nEmmeeri eyabadde epangisiddwa okun\nEmmeeri eyabadde epangisiddwa okunona abayeekera abaalumiziddwa mu lutalo nâ€™abalwadde nâ€™okuleeta obuyambi yasoose nâ€™eremesebwa okugoba nâ€™esooka eddayo wakati mu nnyanja okumala essaawa munaana okutuusa ebikompola lwe byakendeddemu kyokka era wadde yagobye ku mwalo yabadde ekyalemeddwa okutikka abalwadde.\nGaddafi okunyiga nâ€™aduumira abajaasi be obutaddamu kusaagira mu lutalo kyaddiridde baÂ NATO okulaalika nti bagenda kumutta era ne basuula bbomu ku mpuku ze mwe yeekukuma eziri mu mbiri ze mu kibuga Tripoli.\nAbayeekera baagoba abajaasi ba Gaddafi mu Misrata wakati kyokka basinziira ebweru wâ€™ekibuga ne banyugunya ebikompola ebyâ€™ekika kya â€˜Grad rockets â€˜munda awatali kufaayo oba bakuba mayumba gâ€™abantu baabulijjo oba bayeekera. Kino kireetedde ekibuga kino okufuuka amatongo era nga bannamawulire abaakituseemu bakigerageranya ku kibuga Mogadishu ekya Somalia bwe kifaanana.\nGADDAFI YEENYWEZEZA E BREGA\nAMAGYE ga Gaddafi genywezezza mu kibuga kyâ€™amafuta ekyâ€™e Brega era nga kiyiiriddwamu abajaasi 5000 nâ€™ebyokulwanyisa ebyamaanyi ebikwekeddwa mu binnya okuziyiza abayeekera okuddamu okukiwamba.\nEkibuga kino abayeekera bakiwambako kyokka amagye ga Col Gaddafi ne gakibafuumuulamu.\nEbitongole byâ€™amawulire nga BBC, Reuters ne CNN byategeezezza nti amagye geenywerezza nnyo mu kifo kino nti ebyokulwanyisa byago bingi gabisimidde mu musenyu okulemesa aba NATO okubikuba.\nEBYOKULWANYISA BYA GADDAFI BIKYASAANYIZIBWAWO\nABOMUKAGO gwa NATO mu kiro ekyakeesezza eggulo baakubye amagye ga Gaddafi ne basanyaawo ebimotoka ebyokulwanyisa 37.\nAbasajja ba Gaddafi eggulo baatutte bannamawulire mu kibuga kyâ€™e Tarhuna, mu bukiikaddyo bwa Tripoli gye baabalaze abantu baabulijjo be baagambye nti bali mu kutendekebwa okulwanyisa abakaafiiri abaagala okuwamba Libya. Mwabaddemu nâ€™abaana abali wakati wâ€™emyaka 13 ne 15 nga bakutte emmundu eza AK47.\nBUNGEREZAÂ ENEEWA ABAYEEKERA EBYOKULWANYISA\nBUNGEREZA egambye nti egenda kuwa abayeekera ebyokulwanyisa basobole okufuna embavu ezitwalaganya basajja ba Col Gaddafi abalabika nti bakyabasinga ensumika.\nKatikkiroÂ wa BungerezaÂ David CameronÂ yategeezezza nti bakizudde nti obutawa bayeekera byakulwanyisa kiyinza okulwisawo olutalo lwâ€™e Libya nti kati bagenda kubawa ebikozesebwa batimpule aba Gaddafi.\nBino we bijjidde nga minisita wa Bungereza owâ€™ensonga ezebweru Â William Hague, yakalabula nti olutalo bwe lulabika okutwala ekiseera ekiwanvu.\nABA AU BANYIIGIDDE NATO\nMU kibuga AddisÂ AbabaÂ ekya Ethiopia abâ€™ekibiina kya African Union (AU) baategeezezza nti kikyamu aba NATO obutafa ku biteeso bya kibiina kino ebiwakanya okulwana wabeerewo okulonda kwa bonna mu Libya ne kigamba nti NATO kati eyolesa bunyoomi.\nMu kiseera kyâ€™ekimu aba AU batandise obufubo wakati wâ€™abayeekera nâ€™aboludda lwa Col Gaddafi kyokka nga buli kibinja bakisisinkana kyokka okutema empenda ezimalawo okulwana.\nABâ€™EBIKA BAWAGIDDE ABAYEEKERA\nAbâ€™ebika 61 ebikola abantu ba Libya basinzidde mu kibuga kyâ€™abayeekea e Benghazi ne bategeeza nti nabo Col Gaddafi bamukoowa dda ave mu buyinza.\nAbeeyise abakulu bâ€™ebika oba abasigire baabwe bategeezezza mu kiwandiko kye bafulumizza eggulo nti bonna bali mabega wa bayeekera kubanga baakoowa effugabbi lya Gaddafi bagala demokulaasi.\nAvudde ku loole n'agwa wansi n'afiiraawo\nAwanuse ku loole n''agwa wansi n''afiirawo\nOmuvubuka avudde ku loole n'agwa wansi n'afiiraawo


Obwakabaka Bwegasse Ku Bannayuganda Okwetaba Mu Kusaba Okw’okwebaza Katonda N'okujjukira Obulamu N’emirimu Gya Ignatius Kangave Musaazi - Radio Simba - Ennene\nObwakabaka bwegasse ku Bannayuganda okwetaba mu kusaba okw’okwebaza Katonda n’okujjukira obulamu n’emirimu gya Ignatius Kangave Musaazi\nMu kusaba okubadde mu lutikko ya St. Paul cathedral e Namirembe, nga kukulembeddwamu dean wa lutikko Rev. Canon Kityo Benon, ab’enju ya Musaazi banjudde enteekateeka ze bazzaako mu kujjukira omuntu waabwe.\nObwakabaka bukiikiriddwa minisita w’abavubuka, emizannyo n’okwewummuza, owek Henry Kiberu Sekabembe. Mu kwogera kwe, ategeezezza nti, bwetuba twagala eggwanga likyuuke, kisaana buli muntu akole kyonna kyakola namaanyi, obumalirivu naddala bwekiba nga kiyamba okukyuusa obulamu bwabantu abalala.\nMu ngeri yeemu, owek Sekabembe asabye ab’enju ya ignatius musaazi okufulumyayo ba musaazi abalala kubanga ensigo y’abantu abalinga musaazi mweri mu munju yabwe.\nElizabeth Musaazi, nga ye muwala w’omugenzi ignatius musaazi kangave agambye nti bali mu nteekateeka ya kuzimba ssomero mu bitundu bye nakaseke balibbule mu mugenzi iginatius musaazi lisomese abantu ba mwoyo gwa ggwanga, abaagaliza abalala okulaakulana, era abalwanirizi b’eddembe.\nOkusaba kwetabiddwamu; omumyuka wa ssaabalamuzi wa uganda eyawummula, Stephen Kavuma, ab’enganda n’emikwano gy’ab’enju ya Ignatiius Kangave Musaazi.


Bukedde Online - Omu ku bannamwandu ba Kirumira ayogedde: 'Omwana wange twamuzaala ng’ekijjukizo kya laavu yaffe'\nOmu ku bannamwandu ba Kirumira ayogedde: 'Omwana wange twamuzaala ng’ekijjukizo kya laavu yaffe'\nAbapoliisi bazzeeyo ne baziika ku Kirumira:...\nKirumira: Abakazi be 7 baleese abaana\nNGA bw’etera okuba enkola ku bantu ab’amannya nga bafudde abakazi okutandika okuleeta bamulekwa ab’ebbali ne ku mugenzi Muhammad Kirumira kitandise.\nNakimbowa ng’asitudde mutabani we Kawooya.\nOmu ku baggudde oluggi lw’okuleeta bamulekwa ba Kirumira ye Sarah Kevin Nakimbowa bw’aleese ebbujje lya mwaka gumu n’agamba aba famire naye tebamubuusa amaaso nga babala bamulekwa abalina okuyambibwa.\nOmwana yabbulwa mu mannya ga Kirumira era ye Muhamad Kirumira n’amwongerako n’erya jjajja we erya Kawooya.\nNakimbowa agamba nti, omugenzi abadde muganzi we newankubadde ng’enkolagana yaabwe tebadde mu lujjudde kyokka yali yamupangisiza ennyumba ku luguudo lw’e Bombo era gye babadde basisinkana.\nKIRUMIRA ABADDE ASUUBIRA OKUFA\nNakimbowa yagambye nti, Kirumira abadde akyogera lunye nti waliwo abantu abamutambulirako era ebiseera bwe tubadde tusisinkana ng’akihhamba nti essaawa yonna bagenda kumutta, wabula nga ky’asinga okweraliikirira kwe kuleka abaana be nga bakyali bato.\n“Okumanya baze abadde atambulira mu kufa, bwe twazaala omwana ono yasalawo okumubbulamu amannya ge.\nBwe namubuuza lwaki asazeewo okukikola kwe kunziramu nti; Omuntu bwe yebbulamu amannya ng’akyali mulamu kitegeeza nti agenda kufa, ssinga sikikola kati balimanya batya nti ogwo musaayi gwange?” Nakimbowa bwe yagambye.\nWabula obulumi bwe ndiko kwe kuba nga simanyi bwe ndinnyonnyola mwana ng’akuze engeri kitaawe gye yafaamu.\nTWAGALANYE EMYAKA 15\nNakimbowa yagambye nti, “twatandika okwagalana ne Kirumira emyaka nga 15 egiyise era omukwano gwaffe gwatandika nga tannaba na kuwasa.\nWabula omukwano gwaffe gwaddirira bwe yatwalibwa e Kagadi ne tuba nga tetukyalabagana bulungi naye ate bwe yakomawo ne tuddamu buto era mu nkwatagana eno mwe mwava okusalawo okuzaala omwana nga bwe twefumiitiriza ebbanga lye twagalanye nga tusaana okuteekawo ekijjukizo. Era mu August 2017 ne tuzaala omwana. Era Kirumira w’afiiridde nga mutabani we abadde yamwanjulayo dda mu bamu ku booluganda lwe ne jjajja we Mw. Kawooya muzzukulu we ono amumanyi bulungi.\nOBUBONERO OBWALANGA OKUFA KWE\n“Yankubira essimu ku Lwokutaano lwa wiiki ewedde ne tumala ekiseera nga twogera ku nsonga ez’enjawulo. Twali tumaliriza okwogera kwe kuhhamba nti essaawa yonna agenda kufa kuba waliwo abantu abamulondoola era n’ankuutira okukuza omwana waffe n’obutatya okumulaga abantu n’ansiibula era lwe nasemba okwogera naye” Nakimbowa bwe yagambye.\nMu kwogera natuuse okumwekaanya nga bwe nakoowa emboozi ye ey’okufa, kuba ebadde temuva ku mumwa kumbe nabadde simanyi nti bye bigambo bye bye nsemba okuwulira.\nEnkeera ku Lwomukaaga ku ssaawa nga 11:00 ez’akawungeezi n’ambuuza ku mbeera ya mutabani we.\nOmwana ono naye kirabika abadde yafuna ekyebikiro kubanga amaze omwezi mulamba ng’akaaba buli kiro nga nneebuuza oba yabaaki kyokka okuva kitaawe lwe yafudde omwana tayazzeemu kukaaba kiro!\nWabula nange emisana nasiibye ndi munafu, era waliwo mukwano gwange gwe nabadde nnina okukyalira ne sigenda nga mpulira sirina maanyi.\nTwabadde tukyayogera kwe kuhhamba nti akyali ku mukolo wabula waakuddamu okunkubira oluvannyuma.\nKyokka ku ssaawa nga 3:00 ez’ekiro omuntu eyabadde ku luguudo lw’e Mpigi (amanyi ku nkolagana yaffe) yankubidde essimu ng’ayagala okukakasa oba ddala Kirumira afudde.\nYagenze okunkubira nga sinnaba kukiwulirako, wabula amangu ago nakubidde omu ku booluganda eyankakasizza nti Kirumira bamukubye amasasi e Bulenga n’afa”.\nNakimbowa yaliko munnamawulire wa Star FM, Voice of Teso naye nga mu kiseera kino akola n’ekibiina ky’obwannakyewa ekiyamba abantu ku byobulamu.\nSarah Kevin Nakimbowa,


Bukedde Online - Abooluganda batabuse n’omuzzukulu eyatunze ekiggya\nOmukubi w'ebifaananyi bamugobye ku kyalo...\nEnkaayana ziri ku kyalo Kanywamusulo e Buwambo mu Wakiso wakati mu baffamire y’omugenzi Yokana Katende Buliggwanga ng’entabwe eva ku muzzukulu, James Magala agambibwa okusala poloti ku ttaka ly’ekiggya eriri ku yiika 8 ne desimoolo 74 n’alitunda.\nAbooluganda abaakulembeddwa Abdallah Ssemakula 55, ow’e Ttula - Kawempe baatutte ttulakita basende ennimiro z’abantu be bagamba nti beesenza ku kibanja kyabwe mu bukyamu.\nKyokka baabadde tebannasenda Magala n’atuuka n’omusajja eyagambye nti mbega wa poliisi e Kasangati ne bagaana aba ttulakita okusenda ekintu kyonna ng’era Magala yabagambye nti y’alina obuyinza.\nYagambye nti ekibanja kyaliko yiika 8 ne desimoolo 74 ng’omugenzi yagenda okufa yali awaddeko bannyina yiika 6 mu buwandiike nga yiika ebbiri yazirekera ffamire nga kwe kuli n’ekiggya omuzzukulu ky’atemyetemyemu poloti.\n“Magala mwana wa muganda waffe talina buyinza kutunda kibanja kya ffamire kuba we wali n’ekiggya we batuziika.\nEkisinga okwewuunyisa ensonga ziri mu kkooti ate ekibanja akitunze akimazeewo n’ebiggya n’abitwaliramu kati bagenda kutuziika wa n’abaana baffe?\nSimanyi oba abaagula Magala yabalaga ku mpapula eziraga nti ekibanja akirinako obwannannyini,” Ssemakula bwe yagambye.\nMagala yategeezezza nti alina ebiwandiiko byonna ebiraga nti ekibanja y’akirinako obuvunaanyizibwa kuba kitaawe, omugenzi Fred Ssemwogerere yakimuwa mulamu nga naye kyamuweebwa jjajja we Buliggwanga nga buli ky’akola akikolera mu mateeka.\nYagasseeko nti ffamire yalina ettaka e Banda yiika 11 bakitaabwe abamwesimbyemu baalitunda ne balekawo yiika emu okuli ebiggya ng’eno naye yalinayo omugabo gwa yiika emu nayo baagitundiramu nga kati obuufu babwolekezza Buwambo. Charles Sserunjogi muganda wa Magala yategeezezza nti kitaabwe


OMUKWANO! Omuvubuka avudde mu mbeera olwa muganzi we okumuliisa ssumbusa endwadde, yejjusa okugirya mu kiro ng'atamidde - Galaxy FM 100.2OMUKWANO! Omuvubuka avudde mu mbeera olwa muganzi we okumuliisa ssumbusa endwadde, yejjusa okugirya mu kiro ng'atamidde - Galaxy FM 100.2\nPoliisi etubuulidde wetuuse mu kunoonyereza ku mukyala Juliet Nassali abadde mu gy’obukulu 40, eyattiddwa ku kyalo Mende mu Tawuni Kanso y’e Mende mu disitulikiti y’e Wakiso.\nOmulambo gwa Nassali gwazuulwa ku Ssande ku makya nga 19, Ogwomwenda, 2021, ekyaleka abatuuze nga bali mu kiyongobero.\nWabula Poliisi ekutte Jonah Bwambale amanyikiddwa nga ‘Master’ myaka 25 ku by’okutta Nassali, ng’amulumiriza okumusiiga siriimu.\nOkusinzira ku mwogezi wa Poliisi mu ggwanga Fred Enanga, Bwambale akwattiddwa n’abantu babiri (2), ku misango gy’okutta omuntu.\nEnanga bwe yabadde ayogerako eri bannamawulire ku kitebe kya Poliisi e Naguru, yagambye nti Bwambale n’omugenzi Nassali baali baagalana okumala ebbanga eriwera kyokka oluvanyuma baafuna obutakaanya.\nEnanga agamba nti oluvanyuma lwa Bwambale okuzuula nti alina siriimu, yategeeza abamu ku batuuze nti alina okutta Nassali olw’okumusiiga akawuka.\nAgamba nti oluvanyuma lwa Nassali okuttibwa, Poliisi yasobodde okweyambisa embwa ekoonga olusu era yakulembeddemu Poliisi okutuuka ku nju ya Bwambale era y’emu ku nsonga lwaki yakwattiddwa ku misango gy’obutemu.\nAte Poliisi ekutte omuntu owokusatu ku by’okutta omwana myaka munaana (8) mu disitulikiti y’e Kyotera.\nOmwana Francis Kateregga yattiddwa ku ssaawa nga 4 ez’ekiro, ku Ssande ku kyalo Nakatoogo-Bikunya mu ggoombolola y’e Kabira mu disitulikiti y’e Kyotera.\nKateregga yabadde egenze wa neyiba okulaba akazannyo ku Ttiivi wabula teyakomyewo.\nOmulambo gw’azuuliddwa ku Mmande ku makya mu kibira okumpi n’awaka, oluvanyuma lw’abatuuze okusimba ensiko okumala essaawa eziwera.\nAbatuuze bagamba nti omwana yatemeddwa omutwe ne batwala obwongo ssaako n’okulembeka omusaayi ne bagutwala.\nBagamba nti omwana yasaddakiddwa era abazadde okuli maama Macklin Namaganda ne taata Mike Sserwadda, nga batuuze ku kyalo Kasamba-Kyamayembe mu ggoombolola y’e Kabira, bawanjagidde ekitongole ekya Poliisi okunoonyereza okuzuula abatemu, abenyigidde mu kutta mutabani waabwe.\nWabula okusinzira ku ssentebe w’ekyalo Nakatoogo-Bikunya Mike Ssebuliba, mu kusooka Poliisi yakutte abasawo b’ekinnansi babiri (2) wabula ekutte omuntu ow’okusatu.\nAte Muhammad Nsubuga, omwogezi wa Poliisi mu kitundu ekyo (bendobendo ly’e Masaka), agaanye okwatuukiriza amannya g’abantu abakwattiddwa nga kiyinza okutaataganya okunoonyereza kwabwe.


World Peace Elite\nEkiwandiiko Eky'abantu Bonna Ekifa Ku Ddembe\nEkitiibwa ky'omuntu eky'obutonde; okwenkanankana, wamu n'obuyinza obutayinza kugyibwawo ebyabantu bonna, gwe musingi gw'eddembe; obwenkanya n'emirembe mu nsi.\nObanga abantu sibakikozesa kujeema 'ngeky' okulwanyisa ekisembayo, okwetaasa obufuzi obukambwe okutulugunya, kyetaagisa eddembe ly'obuntu okuba nga lifugibwa amateeka.\nEkibiina ky'amawanga amagatte, mu kiwandiiko kyakyo kikakasa nga bwekikkiririza mu ddembe ly'obuntu era ne mu kittibwa n'omuwendo gw'omuntu era kimaliridde okukubiriza abantu okugenda mu maaso n'okulwanyisa omutindo gw'embeera y'obulamu bwabwe mu ddembe erisingawo.\nAmawanga g'amemba geeyamye okukolaganira awamu n'ekibiina ky'Amawanga Amagattere mu kukubiriza abantu abali okussamu ekitiibwa n'okukuuma eddembe ly'obuntu n'emisingi gyalyo.\nOkutegeera obulungi obuyinza (rughts) n'eddembe ly'obuntu kikulu nnyo mu kutuukiriza obweyamo obwo mubujjuvu.\nOlwekyo, Olukiiko ttabamiruka (General Assembly) olw'amawanga Amagatte, iulangirira Ekirangiriro EKIFUGA EDDEMBE LY'ABANTU BONNA WONNA MU NSI.\nAbantu bonna abali wonna olw'okubeera ne'kiruubirirwa ekimu eky'amawanga gonna, basaanye bulijjo okujjukiranga EKIRANGIRIRO kino, wamu n'okulafuubana okuyigiriza, okugunjula n'okukubiriza abantu okussaamu ekitiibwa eddembe ly'obuntu, okutangaaza amateeka gaalyo n'okugakuuma, mu bantu abali mu bitundu ebiri mu buyinza bwabwe.\nAbantu bazaalibwa nga balina eddembe n'obuyinza ebyenkanankana, batondebwa nga balina amagezi era nga basobola okwawula ekirungi n'ekibi bwebatyo, buli omu agwana okuyisa munne nga muganda we.\nBuli muntu agwana afune eddembe eryo gerwako mu KIWANDIIKO kino awatali kusolola kwona okw'engeri yonna okuyinza okusinziira ku:- ggwanga, langi y'olususu okuba omusajja oba mukazi, olulimi, eddini endowooza ye ku by'obufuzi oba ekintu ekirala ensi oba abantu mwasibuka, ebintu byalina obuzaale bwe oba ensonga endala yonna.\nBuli muntu ateekwa okubeerawo nga mulamu nga yegazaanya awatali kutaataganyizibwa mu ngeri yonna.\nTewali muntu assanidde kufugibwa buddu, obuddu n'obusuubuzi bw'abaddu tebukirizibwa mu nsi.\nTewali muntu asanidde, kutulugunnyizibwa okubonerezebwa oba okuyisibwa mu ngeri eteri ya buntu emutyoboola.\nBuli muntu amateeka gateekwa okumubala era n'okumuyisa ng'omuntu buli wantu wonna.\nAbantu bonna benkanankana mu maaso g'amateeka era bateekwa okukuumibwa amateeka awatali kusosola. Abantu bonna bateekwa kukumibwa kyenkanyi eri obusosoze obufutyanka EKIWANDIIKO kino oba obubawaliirizza okusosola mu ngeri eyo.\nBuli muntu ateekwa okukkirizibwa okutwala ensonga ze mu mbuga entuufu ez'eggwanga zikolebweko singa nga eddembe lyerimuweebwa mu Constitution ne mu mateeka liba lijolongeddwa.\nTewali muntu anakwatibwanga oba okusibibwanga oba okusibibwa oba okuwangangusibwa mu ngeri etegoberera mateeka.\nBuli muntu awatali kusosola, ateekwa okuwozesebwa mu lwatu ate mu bwenkanya mu kooti eyeemala era eterina kyekubira, bwabanga annonya okukakasa onuyinza obumuweebwa mu mateeka singa waliwo omusango ogumenya amateeka ogumuvunaanibwa.\nBuli muntu yenna avunaanibwa omusango oguliko ekibonerezo ateekwa okubalibwa nga taliiko musango okutuusa nga kikakasibbwanti ddala yaguzza okusinziira mu mateeka era ateekwa okuwozesebwa mu kooti mu lwatu nga aweereddwa na buli mukisa gwonna okwetaasa.\nTewali muntu n'omu anabalibwanga nga azzizza omusango ogumubonerezesa, kino nga kisinzira kukikolwa kye yakola oba kyatakola, mu kiseera ekyemabega, kyokka nga mu kiseera ekyo ekikolwa kyeyakola oba kyeyalemwa okukola kyali tekittekwa kumubonerezesa, okusinziira mu mateeka g'eggwanga eryo oba ag'amawanga amalala Bwanabanga ateekwa okubonerezebwa mu kiseera weyazziza omusango ogwo.\nEddembe ly'omuntu yenna eyo gyabera amaka ge era n'ebbaluwa ze tebitaataganyizzibwe nga oba okwazibwa mu ngeri etegoberera mateeka, so n'erinnya lye teriweebuulwenga oba okulebulwa. Buli muntu ateekwa okukuumibwa amateeka aleme kutaataaganyizibwa oba okulumbibwa mu ngeri eyo.\nBuli muntu alina eddembe okugenda oba okusula wonna wayagala, munda w'ensalo ez'eggwanga lye.\nBuli muntu wa ddembe okufuluma okuva mu ggwanga lyona, kino nga kitwaliramu n'eggwanga lye, wamu n'okudda mu ggwanga lye.\nOmuntu ayigganyizibwa waddembe okunoonya obubudamo mu ggwanga eddala era n'okusanyukira mu bubudamo obwo.\nBuli muntu ateekwa okufuna eggwanga ettongole gyabalirwa ng'omutuuze.\nTewali muntu yenna anagyibwangako obutuuza bw'eggwanga lye wadde okugaanibwa okukyusa obutuuze bwe okubugya mu ggwanga erimu okubuuza mu ddala.\nOmusajja oba omukazi omukulu atuuse okwesalirawo, taakomerwenga mu ngeri yenna obutawasa oba okufumbirirwa n'okuzaala abaana, olw'olulyo mwasibuka, olw'eggwanga lye oba lwe'eddini ye. Omusajja n'Omukazi balina onuyinza n'eddembe ebyenkanankana nga tebannafumbiriganwa, oba nga bafumbiriganiddwa oba oluvannyuma lw'obufumbo bwabwe okusattululwa.\nAmaka gwe musingi gw'eggwanga ogw'obuwangwa olwekyo abantu ne gavumenti basaanye okugakuuma obutiribiri.\nBuli muntu waddembe okwefunira ebintu bye kululwe oba nga yeetabye ne n'abantu abalala.\nTewali muntu yenna anaggyibwangako ebintu bye mu ngeri etagoberera matteka.\nBuli muntu alina eddembe ery'okwerowooleza okwawula ekirungi n'ekibi n'okulondawo eddini gyanasoma. Eddembe lino lizingiramu obuyinza okukyusa eddini oba enzikiriza ye, n'obuyinza obubwe ku lulwe oba wamu n'abantu abalala, mu lwatu oba mu kyama, okwolesa eddini oba enzikiriza ye, ngayigiriza oba ngateeka mu nkola eddini ye byemulagira, nga asinza oba ngakuuma byemugamba.\nBuli muntu wa ddembe okubeera n'endowooza ye era n'okwogera oba okuwandiika nga bwalowooza. Eddembe lino lizingiramu n'ebeetu ery'okugugubira ku ndowooza ye awatali kitaattaagaayizibwa, okusaka okufuna wamu n'okusaasaanya amawulire n'ebirowoozo okuyita mu mikutu gyonnna watali kukomerwa.\nBuli muntu ayinza okwetaba mu nkugaana ez'eddembe wamu n'abantu abalala.\nTewali n'omu anakakibwanga okwetaba mu nkunganaa awamu n'abantu abalala.\nBuli muntu waddembe okwetaba mu nfuga y'eggwenga lye.\nBuli muntu alina obuyinza obwenkanankana n'obw'omulala obumusobozesa okutuukirira ebitongole bya gavumenti y'ensi ye ebiweereza abantu bonna awatali kukugirwa.\nBuli muntu wa ggwanga alina obuyinza okutuula ne bantu banne ngatebenkedde mu ddembe. Kino kimusobozese okutuuka ku biruubirirwa eby'ekitiibwa by'obuntun'okulongongoosa empisa ze, okuyita mu kukola kw'eggwanga lye oba okukolagana n'awamanga nga amalala, okusinziira ku nteekateeka n'enkozesa 'obugagga bwe'eggwanga mu by'enfuna, ey'embeera z'abantu n'eby'obuwangwa ebitayinza kwewalika mu kukulakulana kuno.\nBuli muntu alina eddembe n'obuyinza okukola. Ateekwa okwerondera ekika ky'omulimu ekimuggyamu era ekirina embeera emusobozesa okukola obulungi, wamu n'okukirizibwa oba okuyambibwa singa omulimu ogwo gumuweddeko.\nBuli mukozi ateekwa okussasulwa empeera entuufu emuggyamu, emusobozesa ye yennyini n'abantu ab'amaka ge okweyimirizawo nga abantu balamu. Bwekiba kyetagisa empeera y'omukozi eyinza okwongerezebwako ensako endala ezimusobozesa okwetaasa ebyo ebimugwako ng'omuntu nga tabyetegekedde.\nBuli muntu ateekwa okuwummula n'okuweera. Asaana akole essawa zakigero buli lunaku era abeere n'ekiseera eky'okwewummuzaamu buli mwaka, kyokka nga empeera ye ey'ekiseera ekyo emuweebwa.\nBuli muntu ateekwa okubeera n'omutindo gw'obulamu ogumusobozesa okubeerawo nga mulamu bulungi mu mubiri , ye yennyini n'abantu abamakage, ng'afuna emmere, ebyambalo, ennyumba n'okujjanjabwa singa alwadde era nga asobola okweyambisa ebyo gavumenti y'eggwanga lye by'ekolera abantu baayo okusitula embeera y'obulamu bwabe. (Social Services). Buli muntu, asaana okuyambibwa aleme kweralikirira bwaba nga omulimu gumuweddeko, oba afuuse kateyaamba oba afuuse Ssemwandu oba Nnamwandu oba ngatuusibbwa mu mbeera etemusobozesa kufuna nsiimbi kyokka nga kino siyakyeretedde yekka.\nAbakyala abazadde wamu n'abaana bateekwa okulabirirwa n'okuyambibwa mu ngeri ey'enjawulo. Abaana bonna oba bazadde baabwe bafumbo mu mateeka oba si bafumbo bagwana okulabirirwa kyenkanyi nga abantu.\nBuli muntu ateekwa okuyigirizibwa. Okuyigizibwa kunabanga kwa bwerere mu myaka egisooka ne mu masomero agasookerwamu. Okuyigirizibwa okusookerwako kunabanga kwa buwaze. Amasomero agayigiriza eby'emikonono n'emirimu egy'ekikugu ganaateekebwangawo, era buli muntu alina ebisannizo n'obusobozi anaweebwanga omukisa okusomera mu magunjukiro agawaggulu.\nEbyenjigiliza binaluubiriranga okugunjula abantu muby'amagezi n'empisa nga biteeka essira ku kusaamu ekitiibwa eddembe ly'obuntu n'emisingi gyalyo. Binakubirizanga okuteegeeragana okw'abantu ab'ensi n'eddini ez'enjawulo; era binakolaganiranga wamu n'ekibiina ky'Amawanga Amagatte mu kuleetawo emirembe mu baantu.\nBuli muntu waddembe okwetaba mu by'obuwangwa ebyensiye era n'okusanyukira ebikolebwa abalina amagezi oba ebitone ebyobuwangwa, n'okugabana ku miganyulo egivudde mukukulakulana kwa sayansi.\nBuli muntu agwanidde okutaasibwa okuva mu kabi akayinza okutuuka ku mpisa ze oba kwebyo ebimusanyusa mu nsi, kino nga kisinziira ku magezi aga sayansi ebitabo ebibi oba ebifaananyi eby'ekigwenyufu ebiba bikoledwa abaantu.\nEmbeera y'abantu ab'eggwanga lye oba ab'omumawanga amalala ng'esobozesa omuntu okufuna eddembe ly'obuntu nga bwe liwandiikiddwa mu KIRAGIRO kino.\nBuli muntu alina obuvunanyizibwa eri abantu b'ensi ye, kubanga bano bokka abamusobozesa okukikukulanya mumpisa ne mungeri endala zonna.\nOmuntu nga akaayanira eddembe lye ery'obuntu ekinamukolangako kyokka ge mateeka ago agateekebwawo okunyweza, okutongoza wamu n'okusaamu ekitiibwa eddembe ly'abalala n'okukuuma empisa ennungi mu bwenkanya oba okukuuma eddembe lya bonna oba amateeka ago ogakuuma obulungi bwa abantu bonna ab'eggwanga eriddukanyizibwa ku demokolasi.\nTewali nsonga yonna mu KIRANGIRIRO kino enetapoutibwanga mu ngeri etegeeza nti ewa ebbeetu abantu b'eggwanga oba ekibinja ky' abantu okwenyigira oba okwetaba mu kikolwa kyonna ekigenderera okuzikiriza eddembe ly'obuntu eriwandiikiddwa mu KIRANGIRIRO kino.\n© 2019 World Peace Elite


Bukedde Online - Rema atadde Kenzo ne Walukagga ku minzaani\nAfande ontwala mu kkomera naye...\n‘Muwala mpolampola Zuena ajja kunyiiga’...\nAdded 19th September 2012\nMWANAMUWALA Rehema Namakula abangi gwe baakazaako erya Rema, bw’amoola ebiiso abasajja amalusu ne bamira muganda.\nEnnaku zino bangi abasuza bakukunadde ate abalala bamukanulidde amaaso baagala kumukwabula mbu kyokka naye mugezi buli mutego gwe batega gw’ategulula.\nRema ye yayimba ‘Oli wange’ olukutte abantu omubabiro. Wabula waliwo ebigambibwa nti mwanamuwala ono alina enkolagana ey’enjawulo ne Eddie Kenzo ekireetedde n’abantu okulowooza nti oba Kenzo kwe yava okukuba oluyimba ‘Ojja kunzisa’.\nN’ebivvulu Kenzo byazze akola mu bitundu by’e Masaka abadde ne Rema nga n’oluusi teboonoona ssente kupangisa bisenge bibiri.\nOmuyimbi Walukagga ng’ayimba. Ate ku ddyo, Eddie Kenzo owa ‘Ojja Kunzisa’\nKyokka omu ku banywanyi ba Rema yatugambye nti oyo wolokoso ataliiko mutwe na magulu era baagala kwonoona linnya lya mwana.\nOmanyi Rema bwe yali ava ewa Bebe Cool yamutegeeza nga bw’agenda mu kyalo n’essimu n’agiggyako ekyamunyiiza n’alayira okufaafagana n’omuntu ayagala okupaaza muwala we.\nKino kye kyagobya ne Emma Sserugo eyali maneja wa Bebe Cool mbu ng’amupangira abasajja n’okwagala okumukozesa endagaano adduke mu Gagamel. Abayimbi abalala kuliko ‘Ssaalongo’ Matthias Walukagga eyapokeranga Rema omusimbi.\nRema ne ffiga etengula abasajja.\nWabula mbu ono ekyamukola obubi kugenda nga yeesoma nga bwali mu kintu ng’ate si bituufu. Walukagga yalaba bamufuuye kwe kutandika okuteeka omu ku banywanyi ba Rema bwe bakutula ddiiru z’emirimu ng’agamba nti yamulemesa.\nOmulala eyali agezaako ye maneja wa bbandi emu kyokka omuwala naye n’amufubutula ng’agamba nti si ka ssente tasobola kuganza basajja bakulu kumusiraanya.